
ABSTRACT


Dreptul de a vota al cetăţenilor unui stat care care au reşedinţa permanentă/temporară în străinătate în ziua desfăşurării alegerilor naţionale, europene, locale sau a referendumurilor este un subiect complex care implică, pe de o parte, un aspect de principiu – acordarea dreptului de vot – şi, pe de altă parte, aspecte legate de modalităţile specifice a exercitare a dreptului de a vota.

Conform art.3 din Protocolul nr.1 al Convenţiei Europene pentru Apărarea Drepturilor Omului „Înaltele Părţi Contractante se angajează să organizeze, la intervale rezonabile, alegeri libere cu vot secret, în condiţii care să asigure libera exprimare a opiniei poporului cu privire la alegerea corpului legiuitor.” 
Dar, această prevedere nu abordează, în mod specific, problema dreptului la vot al cetăţenilor aflaţi în străinătate.


Statele au dreptul suveran de a acorda sau nu dreptul de a vota cetăţenilor cu reşedinţa în străinătate. 


Legislaţia şi practicile naţionale privind dreptul de vot al cetăţenilor cu reşedinţa permanentă/temporară în afara graniţelor ţării sunt departe de a fi uniforme. S-a constatat însă o tendinţă favorabilă exercitării dreptului de a vota al cetăţenilor cu reşedinţa permanentă/temporară în străinătate, cel puţin în cadrul alegerilor naţionale.


Lucrarea prezintă aspecte legate de modul în care statele membre UE au reglementat votul din afara graniţelor ţării, precum şi prevederi legale specifice.  

I. CONSIDERAŢII INTRODUCTIVE


1. Acordarea dreptului de vot cetăţenilor cu reşedinţa permanentă/temporară în străinătate

Adunarea Parlamentară a Consiliului Europei încurajează statele să permită cetăţenilor lor care trăiesc în străinătate participarea, în măsura posibilului, la procesul electoral.
 

Comisia de la Veneţia a precizat că „ţările care vor să stabilească modalităţi de votare în străinătate trebuie să realizeze un echilibru între principiul votului universal şi principiul transparenţei şi securităţii pe perioada desfăşurării alegerilor. De asemenea, trebuie să ia considerare aspectul financiar pentru a se cunoaşte în ce măsură prevederile adoptate pot permite unor grupuri mari să voteze.”

În documentul „Aviz comun asupra proiectului de lege privind modificarea Codului electoral al Fostei Republici Iugoslave a Macedoniei”, Comisia de la Veneţia a subliniat că „nu există norme internaţionale precise pentru implementarea unor asemenea măsuri, dar votarea din străinătate ar trebui, în general, să îndeplinească standardele prevăzute pentru alegerile democratice şi procedurile din interiorul ţării. Stabilirea unui sistem de votare din străinătate se adaptează particularităţilor fiecărei ţări, inclusiv constrângerilor administrative, de infrastructură şi buget, la modalităţile electorale şi la gradul de încredere publică.”

Recunoscând importanţa acordării dreptului la vot cetăţenilor aflaţi în străinătate, Curtea Europeană a Drepturilor Omului a considerat că limitarea acordării dreptului la vot la cetăţenii domiciliaţi pe teritoriul naţional ar putea fi justificată de următoarele motive:


„1. Faptul că un cetăţean nerezident este mai puţin direct interesat de problemele cotidiene ale ţării sale şi le cunoaşte mai puţin.

2. Faptul că poate fi dificil (uneori imposibil) sau inoportun pentru candidaţii la alegerile legislative să prezinte diferitele mesaje electorale cetăţenilor rezidenţi în afara graniţelor ţării printr-o metodă care să respecte libertatea de expresie.

3. Influenţa pe care o au cetăţenir rezidenţi pe teritoriul naţional în alegerea candidaţilor şi în formularea programelor electorale.

4. Corelaţia existentă dintre dreptul de a vota la alegerile legislative şi faptul de a fi direct vizat de actele organelor politice astfel alese.”


2. Argumente „pro” şi contra exercitării votului în afara graniţelor ţării
Argumente „pro”
▪ Conform principiului naţionalităţii, cetăţenii unui stat trebuie să beneficieze de toate drepturile recunoscute cetăţenilor statului în cauză. 

▪ Votul din străinătate garantează egalitatea între cetăţenii care trăiesc în ţară şi în afara acesteia.

▪ Votul din străinătate permite cetăţenilor cu reşedinţa în străinătate să continue participarea la viaţa politică a ţării de origine. În unele state, sunt aleşi membri ai parlamentului care să reprezinte cetăţenii care trăiesc în afara ţării: Franţa, Italia, Portugalia. Asigurarea reprezentării parlamentare a cetăţenilor cu reşedinţa în străinătate a fost determinată de numărul mare de cetăţeni care domiciliază în afara ţării şi, implicit, de influenţa apreciabilă a voturilor acestora asupra rezultatului alegerilor.
▪ Votul din străinătate permite cetăţenilor cu reşedinţa în străinătate să menţină legătura cu ţara de origine, indiferent de circumstanţele geografice, economice sau politice în care trăiesc.

Argumente contra 

Excluderea dreptului de vot al cetăţenilor nerezidenţi poate fi justificată de:

▪ presupunerea că un cetăţean nerezident are o legătură slabă cu ţara de origine, fiind mai puţin interesat, direct sau continuu, de problemele acesteia;
▪ dificultatea/imposibilitatea sau inoportunitatea prezentării, de către un candidat la alegerile parlamentare, a programului său electoral în faţa cetăţenilor stabiliţi în străinătate; 
▪ gradul ridicat de influenţă a cetăţenilor cu reşedinţa pe teritoriul naţional asupra desemnării candidaţilor şi a conţinutului programelor electorale ale acestora;

▪ corelaţia dintre dreptul de vot exercitat în cadrul alegerilor legislative şi faptul de a fi direct vizat de actele/acţiunile organelor politice alese.

II. ASPECTE COMPARATIVE PRIVIND REGLEMENTAREA VOTULUI ÎN AFARA GRANIŢELOR ŢĂRII

Abordările naţionale variază considerabil, pornind de la o largă deschidere în acordarea dreptului de a vota cetăţenilor din străinătate şi mergând până la respingerea acestuia.

1. Conferirea dreptului de a vota din străinătate

▪ În Austria, Italia, Portugalia, Franţa şi Grecia dreptul de a vota din afara graniţelor ţării este consacrat constituţional.
	Stat membru
	Reglementare juridică



	Austria
	Constituţie, art.26.6

„Persoanele cu drept de vot prezumate a nu-şi putea exprima votul în faţa autorităţii electorale în ziua alegerilor, de exemplu din cauza absenţei, din motive de sănătate sau pentru că domiciliază în străinătate, îşi pot exercita dreptul de a vota prin corespondenţă, pe baza unei cereri motivate. Identitatea solicitantului se dovedeşte prima facie. Alegătorul trebuie să declare în scris, sub jurământ, că a votat personal şi confidenţial.”


	Franţa
	Constituţie, art.24

„Parlamentul votează legile. Acesta controlează acţiunea Guvernului. Acesta evaluează politicile publice.

Parlamentul este format din Adunarea Naţională şi Senat.

Deputaţii Adunării Naţionale, al căror număr nu poate fi mai mare de 577, sunt aleşi prin vot direct.

Numărul membrilor Senatului nu poate depăşi 348; aceştia sunt aleşi prin vot indirect. Senatul asigură reprezentarea colectivităţilor teritoriale ale Republicii. 

Francezii stabiliţi în străinătate sunt reprezentaţi în Adunarea Naţională şi în Senat.”


	Grecia
	Constituţie, art.51.4
“Alegerile parlamentare se desfăşoară simultan pe întreg teritoriul ţării. Aspectele legate de exercitarea dreptului de vot de către persoanele cu reşedinţa în străinătate pot fi reglementate prin lege adoptată cu o majoritate de 2/3 din numărul total al parlamentarilor. Pentru aceste persoane, principiul desfăşurării simultane a alegerilor nu împiedică exercitarea dreptului de a vota prin corespondenţă sau printr-o metodă corespunzătoare, cu condiţia ca numărătoarea voturilor şi anunţarea rezultatelor să aibă loc în acelaşi moment în care acestea se desfăşoară în toată ţara.”



	Italia
	Constituţie, art.48

“Orice cetăţean, bărbat sau femeie, care a atins vârsta majoratului, are dreptul de a vota.

Votul este personal şi egal, liber şi secret. Exercitarea acestuia este o îndatorire civică.

Prin lege se stabilesc condiţiile şi modalităţile prin care cetăţenii cu reşedinţa în străinătate îşi exercită dreptul de vot, precum şi garanţiile exercitării efective a votului. Pentru alegerea membrilor Parlamentului se înfiinţează circumscripţia italienilor din străinătate; numărul mandatelor acestei circumscripţii se stabileşte prin prevedere constituţională conform criteriilor stabilite prin lege.”



	Portugalia
	Constituţie, art.10

„Cetăţenii portughezi care se află sau domiciliază în străinătate se bucură de protecţia statului în exercitarea drepturilor şi sunt supuşi obligaţiilor care nu sunt incompatibile cu absenţa acestora din ţară.”




▪ În Danemarca, Germania, Irlanda, Malta, Marea Britanie şi Ungaria dreptul de a vota din afara graniţelor ţării este conferit anumitor categorii de cetăţeni. 
	Stat membru
	Reglementare juridică



	Danemarca
	Legea nr.271/1987 privind alegerile parlamentare 

“Art.2
1. Persoanele angajate de statul danez şi detaşate în afara graniţelor Regatului sunt considerate a fi rezidenţi permanenţi ai Regatului.

2. De asemenea, se consideră că următoarele persoane au reşedinţa permanentă în regat:

i) persoanele detaşate în cadrul unor servicii străine ca angajaţi ai unei agenţii publice daneze sau ai unei întreprinderi sau asociaţii locale private;

ii) persoanele care au reşedinţa în state străine în calitate de angajaţi ai unei organizaţii internaţionale din care Danemarca face parte;

iii) persoanele trimise în ţări străine de către o organizaţie de asistenţă;

iv) persoanele care locuiesc în străinătate în scop educaţional;

v) persoanele care locuiesc în străinătate din motive medicale;

vi) persoanele care locuiesc în străinătate şi care, luându-se în considerare afiliaţia cu Regatul, trebuie să aibă un statut egal cu cel al persoanelor prevăzute la paragrafele i)-v)

3. Persoanele cu reşedinţa în străinătate sunt considerate a fi rezidenţi permanenţi ai Regatului dacă intenţionează să se reîntoarcă în Regat în termen de 2 ani de la părăsirea acestuia.

4. Orice persoană care coabitează la aceeaşi adresă cu o persoană prevăzută la punctele 1, 2 sau 3 este considerată a fi rezident permanent al Regatului dacă partenerii de coabitare în cauză:

i) s-au căsătorit sau au o relaţie înregistrată de parteneriat sau

ii) îndeplinesc condiţiile pentru a se căsători sau pentru a intra într-o relaţie înregistrată de parteneriat şi şi-au stabilit o reşedinţă comună înainte de a pleca. (…)



	Germania
	Legea electorală federală
„Art.12 – Dreptul de a vota

(1) Toţi cetăţenii germani, aşa cum sunt definiţi de art.116, paragraful 1 din Legea fundamentală au dreptul de a vota, dacă, în ziua scrutinului, îndeplinesc următoarele condiţii:

1. au împlinit vârsta de 18 ani;

2. au domiciliul de cel puţin 3 luni sau au reşedinţa permanentă în Republica Federală Germania;

3. nu sunt decăzuţi din dreptul de a vota, conform art.13.

(2) Cu condiţia îndeplinirii condiţiilor legale, cetăţenii germani, aşa cum sunt definiţi de art.116, paragraful 1 din Legea fundamentală, care au reşedinţa în străinătate în ziua scrutinului au dreptul de a vota dacă, după 23 mai 1949 şi anterior plecării, au avut domiciliul sau reşedinţa permanentă pe teritoriul Republicii Federale Germania pe o perioadă neîntreruptă de cel puţin 3 luni. Domiciliul sau reşedinţa în sensul propoziţiei 1, poate fi orice domiciliu/reşedinţă anterioară pe teritoriul prevăzut la art.3 din Tratatul de unificare. Perioada de 3 luni prevăzută la paragraful (1), punctul 2 nu se aplică dacă persoana cu drept de vot în sensul propoziţiei 1 revine în Republica Federală Germania. (…)”



	Irlanda
	Legea electorală nr.23/1992
“Art.12 – Persoane considerate ca rezidenţi obişnuiţi ai statului

1. În cuprinsul acestui articol

“autoritate de înregistrare competentă” semnifică autoritatea de înregistrare cu competenţă teritorială în zona în care sunt situate locuinţele la care face referire paragraful 3.a;

“persoană calificată” – cetăţean al Irlandei care a împlinit vârsta de 18 ani, care este funcţionar public-membru al unei misiuni şi care, la data alegerilor, îşi îndeplineşte atribuţiile profesionale în afara graniţelor ţării;

“membru al unei misiuni” – persoana care

a. intră sub incidenţa definiţiei de “membri ai misiunii”, cuprinsă în Convenţia de la Viena privind relaţiile diplomatice din 18 aprilie 1961, aşa cum se prevede în Anexa 1 din Legea din 1967 privind relaţiile diplomatice şi imunităţile, sau

b. intră sub incidenţa definiţiei de “membri ai postului consular”, cuprinsă în Convenţia de la Viena privind relaţiile consulare din 24 aprilie 1963, aşa cum se prevede în Anexa 2 din Legea menţionată, sau

c. este membru al unei Misiuni permanente a Irlandei pe lângă o organizaţie internaţională.

“soţie” – persoana care este soţia unei persoane calificate şi care este cetăţean irlandez, a împlinit vârsta de 18 ani şi domiciliază împreună cu persoana calificată în afara graniţelor ţării.

2. Persoana care dovedeşte autorităţii de înregistrare competente că este o persoană calificată, precum şi soţia acesteia, sunt, în sensul acestei Părţi (din lege) considerate a fi rezidenţi obişnuiţi, dacă la data alegerilor, au reşedinţa pe teritoriul statului în care îşi îndeplinesc obligaţiile profesionale.

3. Fără a depăşi termenul prevăzut de Anexa 2, orice persoană calificată are dreptul de a trimite autorităţii de înregistrare competente, o declaraţie în forma stabilită de ministru care conţine următoarele informaţii:

a. adresa la care domiciliază pe teritoriul statului în care, la data alegerilor, îşi îndeplineşte obligaţiile profesionale; şi

b. date pentru particularizarea soţiei (dacă este cazul).

4. Orice declaraţie făcută de o persoană conform paragrafului 3 este însoţită de un certificat primit de la secretarul Ministerului Afacerilor Externe şi transmis de ministrul mediului, prin care se atestă faptul că o astfel de persoană este o persoană calificată.”



	Malta
	Legea XXI din 1991 privind alegerile generale
„Art.77 – Secţiile mixte de votare 

(…)

3. Comisia va înfiinţa secţii de votare mixte numai în următoarele localităţi:

a. acolo unde numărătoarea voturilor are loc în condiţiile art.45;

b. la Saint Vincent de Paule.

3.A - Votul anticipat

a. Indiferent de prevederile acestei legi sau ale oricărei alte legi, orice alegător înregistrat care are dreptul de a vota la alegerile generale, la alegerea membrilor Parlamentului European sau la alegerile locale, care are dreptul de a primi documentul de vot şi care declară sub jurământ în faţa Comisiei Electorale că nu va fi în Malta în ziua alegerilor, precum şi orice alte persoane desemnate de Comisie să acţioneze în locul comisarilor electorali au dreptul de a-şi exercita votul în localităţile prevăzute la subarticolul 3.a., între orele 7,00 şi 22,00, cu 7 zile înainte de data alegerilor.

(…)

c. Toate dispoziţiile prezentei legi aplicabile votului exercitat de comisarii electorali asistenţi se aplică mutatis mutandis, fără a aduce atingere acestui subarticol, alegătorilor înregistraţi care au dreptul de a vota anticipat în conformitate cu paragraful a. (…)”



	Marea 
Britanie
	Legea din 2000 privind reprezentarea poporului
“Anexa 2 – Înregistrarea alegătorilor cu reşedinţa în străinătate

Introducere

Art.1. Legea din 1985 privind reprezentarea poporului se modifică după cum urmează:

Dreptul de a vota la alegerile parlamentare

Art.2. Articolul 1 se înlocuieşte după cum urmează:

 (1) Orice persoană are dreptul de a vota ca alegător la alegerile parlamentare în orice circumscripţie dacă:

a. dobândeşte calitatea de alegător cu reşedinţa în străinătate într-o circumscripţie, la data depunerii declaraţiei prevăzute de secţiunea 2 a prezentei legi (“data relevantă”):

b. la această dată şi în ziua scrutinului

i) nu este decăzută din dreptul de a vota

ii) are cetăţenie britanică şi

c. la data scrutinului este înregistrată în registrul alegătorilor parlamentari din respectiva circumscripţie.

(2) În sensul prezentei legi, o persoană dobândeşte calitatea de alegător cu reşedinţa în străinătate într-o circumscripţie la data relevantă dacă:

a. la această dată nu are reşedinţa în Marea Britanie şi

b. îndeplineşte unul din următoarele seturi de condiţii.

(3) Primul set de condiţii:

a. alegătorul este inclus în registrul alegătorilor parlamentari, având adresa în raza circumscripţiei în cauză;

b. înscrierea în registru s-a făcut pe baza faptului că acesta a fost rezident sau este tratat ca rezident în scopul înregistrării, la respectiva adresă;

c. înscrierea în registru a fost valabilă pe o perioadă de 15 de ani care expiră chiar înainte de data relevantă şi

d. ulterior încetării valabilităţii înregistrării nu s-a efectuat nici o altă înregistrare în registrul alegătorilor parlamentari pe baza faptului că acesta a fost rezident sau este tratat ca rezident în scopul înregistrării la orice altă adresă. 

(4) Al doilea set de condiţii:

a. a avut ultima reşedinţă în Marea Britanie în cursul ultimilor 15 de ani care expiră chiar înainte de data relevantă;

b. nu a fost inclus în registrul alegătorilor parlamentari în ultima zi de reşedinţă pe teritoriul Marii Britanii numai din motive legate de vârstă;

c. la această dată, adresa de reşedinţă era situată în raza teritorială a circumscripţiei în cauză şi adresa unuia din părinţi/tutorelui figura în registrul alegătorilor parlamentari sau în registrul alegătorilor guvernului local valabil la data respectivă.

(5) Referirea făcută la paragraful 1 referitoare la incapacitatea legală de a vota a unei persoane nu include referirea la neîmplinirea vârstei de 18 ani; şi referirea făcută la paragraful 4 la registrul alegătorilor guvernului local include o referire la registrul alegătorilor pregătit pentru alegerile locale.”



	Ungaria
	Constituţie
„Art.70

1. Toţi cetăţenii majori maghiari cu reşedinţa pe teritoriul Republicii Ungaria au dreptul de a alege şi de a fi aleşi în cadrul alegerilor parlamentare; de asemenea, aceştia au dreptul de a participa la referendumurile naţionale şi la iniţiativele populare.

2. Toţi cetăţenii majori maghiari cu reşedinţa pe teritoriul Republicii Ungaria şi toţi cetăţenii majori ai altor state membre ale UE care domiciliază pe teritoriul Republicii Ungaria au dreptul de a fi aleşi în cadrul scrutinelor locale organizate pentru alegerea reprezentanţilor şi a primarilor; aceştia au dreptul de a vota cu condiţia de a se afla pe teritoriul Republicii Ungaria în ziua alegerilor sau a referendumului şi de a vota la referendumurile locale şi la iniţiativele populare. Numai cetăţenii maghiari pot fi aleşi în funcţia de primar al oricărui consiliu local şi al oraşului Budapesta. 

3. Toate persoanele majore cu statut de refugiat, imigrant sau rezident permanent în Republica Ungaria au dreptul de a vota la scrutinele locale pentru alegerea reprezentanţilor şi a primarilor, cu condiţia de a se afla pe teritoriul Republicii Ungaria în ziua desfăşurării alegerilor sau a referendumului şi de a vota la referendumurile locale şi la iniţiativele populare.

4. Toţi cetăţenii majori maghiari cu reşedinţa pe teritoriul Republicii Ungaria şi toţi cetăţenii majori ai altor state membre ale UE care domiciliază pe teritoriul Republicii Ungaria au dreptul de a fi aleşi şi de a alege în cadrul alegerilor pentru Parlamentul European.

5. Nu au dreptul de a vota persoanele arestate sau aflate sub supraveghere, persoanele cărora prin hotărâre judecătorească definitivă li s-a interzis să ia parte la problemele publice sau persoanele încarcerate prin hotărâre judecătorească definitivă sau internate într-o instituţie de boli mentale, prin hotărâre judecătorească definitivă pronunţată într-o cauză penală. Cetăţenii majori din alte state membre ale UE care domiciliază pe teritoriul Republicii Ungaria nu au dreptul de a fi aleşi dacă au fost decăzuţi din acest drept în ţara de origine conform legii naţionale sau a unei hotărâri judecătoreşti/oficiale.

6. Toţi cetăţenii maghiari au dreptul de a deţine o funcţie publică în conformitate cu aptitudinile, educaţia şi abilităţile profesionale pe care le au.”





▪ Principiul dreptului de a vota din străinătate al cetăţenilor cu reşedinţa permanentă/temporară în străinătate este recunoscut şi aplicat, fără restricţii referitoare la perioada absenţei din ţara de origine sau la obligaţia de a fi locuit o anumită perioadă în ţară, de: Austria, Belgia, Bulgaria, Cehia, Estonia, Finlanda, Franţa, Italia, Letonia, Lituania, Luxemburg, Olanda, Polonia, Portugalia,  Slovacia,  Slovenia,  Spania,  Suedia.

2. Evidenţa cetăţenilor/alegătorilor cu reşedinţa în străinătate. Procedura de înregistrare cererilor de înscriere pe lista electorală

Evidenţa cetăţenilor/alegătorilor cu reşedinţa în străinătate

▪ În Belgia, Bulgaria, Cehia, Franţa, Letonia şi Polonia obligaţia evidenţei cetăţenilor cu reşedinţa permanentă în străinătate revine misiunilor diplomatice şi consulare jurisdicţional competente.
	Stat membru
	Reglementare juridică

	Belgia
	Codul electoral 
“Titlul IV-bis

Votul cetăţenilor belgieni cu reşedinţa în străinătate

Art.180. Toţi cetăţenii belgieni înscrişi în registrele populaţiei ţinute de posturile diplomatice sau consulare de carieră belgiene din străinătate şi care îndeplinesc condiţiile privind electoratul prevăzute la art.1 sunt supuşi obligaţiei de a vota.

Persoanele vizate la primul alineat se înregistrează ca alegători în comuna belgiană pentru care optează. (…)”


	Bulgaria
	Codul electoral

“Art.44

1. În cadrul alegerilor pentru membrii Parlamentului, a Preşedintelui şi Vice-preşedintelui Republicii şi a membrilor din Republica Bulgaria ai Parlamentului European, listele persoanelor care şi-au declarat dorinţa de a vota în străinătate se întocmesc şi se semnează de şefii misiunilor diplomatice şi consulare ale Republicii Bulgaria. (…)”



	Cehia
	Legea nr.247/1995 privind alegerile pentru Parlament
“Art. 6- Listele speciale

(…)

5. Ambasadele întocmesc liste speciale pentru alegătorii care:

a) au reşedinţa permanentă în afara teritoriului Republicii Cehia; orice astfel de alegător trebuie să solicite, în scris, includerea pe lista specială, prezentând originalul sau copia legalizată a documentelor prin care se stabileşte identitatea acestuia, cetăţenia cehă şi reşedinţa permanentă pe teritoriul în care are competenţă ambasada care elaborează lista specială pe care urmează a fi înscris; cererea se transmite sau depune la ambasada relevantă cu cel târziu 40 de zile înainte de data alegerilor;

b) folosesc cartea de alegător pentru a vota la ambasade.

6. Ambasadele închid toate listele speciale prevăzute la punctul 5.a, cu 30 de zile înainte de data scrutinului şi le transmit imediat Ministerului Afacerilor Externe. Ministerul informează ambasadele asupra oricăror duplicate posibile. După eliminarea tuturor duplicatelor, dar cu cel târziu 20 de zile înainte de data alegerilor, Ministerul Afacerilor Externe transmite Ministerului de Interne versiunea finală a listelor speciale. Dacă un alegător înregistrat, la cerere, pe o listă specială din străinătate este, de asemenea, înregistrat pe o listă permanentă, Ministerul de Interne informează în acest sens autoritatea locală în competenţa căreia intră lista permanentă respectivă, iar alegătorul este imediat radiat de pe lista permanentă. Alegătorul în cauză este informat asupra radierii de pe lista permanentă de către ambasada pe a cărei listă specială este înscris şi care acţionează pe baza informaţiei primite de la autoritatea locală relevantă.

7. Fiecare ambasadă transmite comisiei electorale districtuale, un extras din lista specială conţinând toţi alegătorii care au dreptul de a vota în circumscripţia electorală specială, la alegerile pentru Camera Deputaţilor.“


	Franţa
	Codul electoral – Partea regulamentară
“Cartea III – Dispoziţii specifice pentru alegerea deputaţilor de către francezii stabiliţi în străinătate 

Secţiunea 1. Lista electorală

Art.R172

Sunt alegători francezii stabiliţi în străinătate înscrişi pe listele electorale consulare stabilite, revizuite şi verificate în condiţiile prevăzute la capitolul I din Decretul nr.2005-1613 din 22 decembrie 2005 privind aplicarea legii organice nr.76-97 din 31 ianuarie 1976 referitoare la listele electorale consulare şi la votul francezilor stabiliţi în străinătate pentru alegerea preşedintelui Republicii.”



	Letonia
	Legea privind alegerea membrilor Parlamentului
“Art.45

1. Alegătorul care doreşte să voteze prin corespondenţă depune o cerere la misiunea diplomatică sau consulară relevantă a Republicii Letonia şi prezintă paşaportul de cetăţean leton. Cererea cuprinde numele şi prenumele alegătorului, codul numeric personal şi adresa la care pot fi trimise materialele electorale. Alegătorul poate solicita să voteze prin corespondenţă cu cel mult 5 săptămâni înainte de data alegerilor şi cu cel târziu 3 săptămâni înainte de aceeaşi dată.

2. După primirea cererii, funcţionarul misiunii diplomatice sau consulare va:

1) verifica, pe baza paşaportului prezentat, dacă solicitantul este cetăţean al Republicii Letonia care a împlinit vârsta de 18 ani şi dacă paşaportul acestuia nu conţine deja viza pentru participarea la alegerile parlamentare în curs de desfăşurare;

2) înscrie numele alegătorului în registrul special al alegătorilor prin corespondenţă;

3) în paşaportul alegătorului, face menţiune despre participarea acestuia la alegerile parlamentare în curs.

3. În cazul în care cererea de a vota prin corespondenţă a fost depusă fără respectarea termenului şi a procedurii prevăzute la paragraful 1 ale prezentului articol, dacă solicitantul nu are drept de vot sau dacă paşaportul acestuia poartă deja viza de participare la alegerile parlamentare în curs, funcţionarul misiunii diplomatice sau consulare refuză eliberarea documentelor electorale şi explică alegătorului motivul refuzului. (…)”


	Polonia
	Legea din 2001 privind alegerea membrilor Camerei Deputaţilor şi Senatului
„Art.26

1. Cetăţenii polonezi care deţin un paşaport polonez valabil sunt înscrişi pe lista alegătorilor întocmită de consulul Republicii Polonia competent teritorial.

2. Includerea pe lista de alegători se efectuează pe baza cererii persoanei în cauză, făcută oral, în scris, prin telefon sau fax. În cerere se specifică numele şi prenumele alegătorului, numele tatălui acestuia, data naşterii şi locul de reşedinţă, numărul paşaportului polonez valid, data şi locul emiterii paşaportului. Cererile se depun cu cel târziu 5 zile înainte de data scrutinului.

3. Prevederile art.23, paragraf 1 se aplică alegătorilor din străinătate care deţin un paşaport polonez valabil, iar certificatul se emite de consulul care a întocmit lista de alegători.”




▪ În Olanda, lista cetăţenilor cu reşedinţa în străinătate este întocmită de municipalitatea oraşului Haga, iar în Suedia, de Agenţia Fiscală. 

	Stat membru
	Reglementare juridică


	Olanda
	Legea electorală din 1989 
„Capitolul D – Înregistrarea alegătorilor

Art. D.3

1. Pentru fiecare alegere pentru Camera Reprezentanţilor, Consiliul municipal executiv al oraşului Haga înregistrează alegătorii cu reşedinţa în străinătate, pe baza cererii scrise depuse în acest scop. 

2. Cererea se completează cu cel mult 6 luni înainte de data scrutinului. 

3. Cererea se depune la şeful misiunii consulare cu competenţă asupra locului în care se află reşedinţa solicitantului. Şeful misiunii transmite cererea cât de rapid posibil, executivului municipal al oraşului Haga. (…)

 7. Cererea trebuie primită de autoritatea competentă cu cel târziu 6 săptămâni înainte de data scrutinului.”



	Suedia
	Legea electorală nr.837/2005 

„Capitolul 5 - Listele electorale şi cărţile de alegător

Art.2

Cetăţenii suedezi care nu mai au reşedinţa înregistrată în Suedia sunt incluşi în lista electorală pe o perioadă de 10 ani de la data ultimului recensământ al  populaţiei. Ulterior, aceştia sunt incluşi în lista electorală pe o perioadă de 10 ani, numai dacă notifică Agenţiei Fiscale adresa de domiciliu.

În cazul în care, în cadrul alegerilor parlamentare sau al alegerilor europene, Autoritatea Electorală Centrală primeşte, cel târziu în ziua precedentă datei scrutinului, votul unui cetăţean suedez care nu mai are reşedinţa înregistrată în Suedia şi care nu este înscris pe lista electorală, aceasta adaugă numele alegătorului pe lista electorală. Votul este întotdeauna luat în considerare, ca şi notificarea prevăzută la primul paragraf, chiar dacă a fost primit după expirarea termenului prevăzut în prima propoziţie. (…)”




Procedura de înregistrare cererilor de înscriere pe lista electorală

Înscrierea pe lista electorală implică depunerea de către cetăţeanul aflat în străinătate, a unei cereri prealabile (sistem de înregistrare activ), stabilirea termenului limită de înregistrare, a formularului-tip de declaraţie, precum şi a autorităţii căreia i se adresează cererea. 
▪ Condiţiile de înregistrare variază de la un stat la altul.

	Stat membru
	Reglementare juridică



	Belgia
	Codul electoral

„Art.180. Toţi cetăţenii belgieni înscrişi în registrele populaţiei ţinute de posturile diplomatice sau consulare de carieră belgiene din străinătate şi care îndeplinesc condiţiile privind electoratul prevăzute la art.1 sunt supuşi obligaţiei de a vota. 
Persoanele vizate la primul alineat se înregistrează ca alegători în comuna belgiană pentru care optează.

Acestea îşi exercită dreptul de vot personal sau prin procură la un birou de vot aflat pe teritoriul Regatului, personal sau prin procură la postul diplomatic/consular de carieră în a cărei evidenţă se află, sau prin corespondenţă.”

	Estonia
	Legea din 2004 privind alegerile parlamentare

„Art.50 – Depunerea cererii de a vota

1. Dacă un alegător doreşte să voteze prin corespondenţă, acesta trimite o cerere corespunzătoare reprezentanţei diplomatice a Estoniei din ţara în care îşi are reşedinţa. Dacă în ţara de reşedinţă a alegătorului nu funcţionează o reprezentanţă a Estoniei, alegătorul trimite cererea celei mai apropiate reprezentanţe diplomatice a Estoniei. (…)
2. Alegătorul înscris pe lista alegătorilor cu reşedinţa permanentă în străinătate:

1) anexează la cerere o copie a paginii din documentul de identitate care conţine datele personale;

2) indică în cerere adresa rezidenţială din ţara străină în care domiciliază.

3. Alegătorul neînscris pe lista alegătorilor cu reşedinţa permanentă în străinătate

1) anexează la cerere copii ale documentelor de certificare a identităţii şi a dreptului de a vota în conformitate cu art.4, paragrafele 1 şi 2 ale prezentei legi;

2) indică în cerere adresa rezidenţială din ţara străină în care domiciliază;

3) indică în cerere ultima reşedinţă din Estonia (comitat, districtul din Tallin sau oraşul Tartu). Dacă un alegător cu reşedinţa permanentă în străinătate nu a avut reşedinţa în Estonia, acesta menţionează în cerere ultima reşedinţă din Estonia a părinţilor/bunicilor săi.

4. Alegătorul cu reşedinţa temporară în străinătate indică în cerere adresa reşedinţei din Estonia, suplimentar informaţiilor prevăzute la paragraful 2, punctele 1 şi 2 ale prezentului articol. (…)


	Franţa
	Codul electoral, Partea regulamentară, art.R.176-4-4 - Cererea de înscriere în registrul de vot prin corespondenţă cu plic sigilat

„Art.R.176-4-4

Fiecare ambasador sau şef de post consular însărcinat cu organizarea operaţiunilor de votare ţine un registru de vot prin corespondenţă cu plic sigilat, care are paginile numerotate. În registru se înscriu, în ordinea sosirii,  plicurile de identificare. Plicul se numerotează cu un număr de ordine.

În registru se înscriu, fără întârziere, numărul de ordine, data şi ora sosirii plicului la ambasadă sau la postul consular în cauză, numele şi prenumele alegătorului, numărul de înscriere în lista electorală, precum şi numele agentului care a făcut înregistrarea. Dacă este cazul, acesta din urmă semnalează plicurile de identificare pe care le consideră ca aflându-se sub incidenţa articolului R.176-4-6.

Orice alegător şi orice candidat sau reprezentantul acestuia, în sensul art.R.176-1-13, pot consulta registrul şi pot consemna observaţiile pe care le au referitoare la operaţiunile de votare prin corespondenţă. (…)”


	Germania
	Reglementări electorale federale privind Bundestag-ul, art.18-

Procedura înscrierii la cerere în registrul alegătorilor

“(1) Alegătorul trebuie să prezinte cererea scrisă pentru înscrierea în registrul alegătorilor la autoritatea locală competentă a comunei în care îşi are domiciliul sau reşedinţa, cu cel târziu 21 de zile înainte de data alegerilor. Cererea trebuie să conţină numele, prenumele, data naşterii şi adresa exactă a persoanei cu drept de vot. Cu excepţia cazurilor prevăzute la paragraful (5), sunt permise cererile colective; acestea trebuie să fie semnate personal de toate persoanele care figurează în cerere. Orice persoană cu dizabilităţi îşi poate exercita dreptul de vot cu ajutorul altei persoane. Sunt aplicabile dispoziţiile art.57.“


	Letonia
	Legea privind alegerea membrilor Parlamentului 
„Art.45

1. Alegătorul care doreşte să voteze prin corespondenţă depune o cerere la misiunea diplomatică sau consulară relevantă a Republicii Letonia şi prezintă paşaportul de cetăţean leton. Cererea cuprinde numele şi prenumele alegătorului, codul numeric personal şi adresa la care pot fi trimise materialele electorale. Alegătorul poate solicita să voteze prin corespondenţă cu cel mult 5 săptămâni înainte de data alegerilor şi cu cel târziu 3 săptămâni înainte de aceeaşi dată.

2. După primirea cererii, funcţionarul misiunii diplomatice sau consulare va:

1) verifica, pe baza paşaportului prezentat, dacă solicitantul este cetăţean al Republicii Letonia care a împlinit vârsta de 18 ani şi dacă paşaportul acestuia nu conţine deja viza pentru participarea la alegerile parlamentare în curs de desfăşurare;

2) înscrie numele alegătorului în registrul special al alegătorilor prin corespondenţă;

3) în paşaportul alegătorului, face menţiune despre participarea acestuia la alegerile parlamentare în curs.

3. În cazul în care cererea de a vota prin corespondenţă a fost depusă fără respectarea termenului şi a procedurii prevăzute la paragraful 1 ale prezentului articol, dacă solicitantul nu are drept de vot sau dacă paşaportul acestuia poartă deja viza de participare la alegerile parlamentare în curs, funcţionarul misiunii diplomatice sau consulare refuză eliberarea documentelor electorale şi explică alegătorului motivul refuzului. (…)



	Slovacia
	Legea 333/2004 privind alegerile pentru Consiliul Naţional al Republicii Slovacia, art.10 – Registrul electoral special 

“1. Consiliul oraşului Bratislava ţine registrul special al alegătorilor care nu au reşedinţa permanentă în Republica Slovacia.

2. Pentru fiecare alegător înregistrat în registrul electoral special sunt menţionate următoarele informaţii:

a. numele şi prenumele;

b. codul numeric personal sau, în lipsa acestuia, data naşterii;

c. adresa reşedinţei permanente din străinătate.

3. Înscrierea în registrul electoral special se face pe baza cererii depuse de alegător cu cel târziu 50 de zile înainte de data scrutinului. La cerere se anexează următoarele documente:

a. un atestat în limba slovacă prin care se certifică faptul că alegătorul nu are reşedinţa permanentă în Republica Slovacia;

b. o fotocopie a paginii din documentul naţional de călătorie valid care cuprinde informaţii personale sau o fotocopie a certificatului de cetăţenie. (…)”


	Ungaria
	Legea C/1997 privind procedura electorală 
“Art.20/A

1. Înscrierea în registrul electoral al reprezentanţelor din străinătate poate fi solicitată personal de alegătorii incluşi în registrul electoral corespunzător adresei la care domiciliază sau prin delegat autorizat prin act privat cu forţă probantă eliberat de şeful biroului electoral local de domiciliu cu 16 zile înainte de data desfăşurării alegerilor în Ungaria. Solicitările pentru înscrierea în registrul electoral la reprezentanţele din străinătate pot fi transmise şi prin poştă în aşa fel încât acestea să fie primite la biroul electoral local cu cel târziu 16 zile înainte de data desfăşurării alegerilor în Ungaria.

2. Cererile pentru înscrierea în registrul electoral de la reprezentanţele din străinătate trebuie să conţină următoarele informaţii:

a. numele şi prenumele;

b. codul numeric personal;
c. locul şi data naşterii;
d. numele mamei;

e. adresa din Ungaria şi

f. indicarea reprezentanţei din străinătate la care solicitantul intenţionează să îşi exercite dreptul de vot;
g. adresa din străinătate a solicitantului dacă acesta nu doreşte ca decizia şefului biroului electoral local să fie trimisă la adresa din Ungaria.

3. În perioada prevăzută la paragraful 1, alegătorii înscrişi în registrul electoral al reprezentanţelor din străinătate pot modifica datele stipulate la paragraful 2.f sau pot solicita radierea din registrul electoral al reprezentanţelor din străinătate şi reînscrierea în registrul electoral al adresei de domiciliu.”



▪ Termenul-limită de depunere a cererii de înregistrare variază destul de mult. 
	Stat membru
	Reglementare juridică



	Belgia
	Codul electoral

“Art.180-bis

1. Între prima zi din luna a 8-a şi a 15-a zi din luna a 5-a care precedă data stabilită pentru alegerea Camerelor legislative, orice post diplomatic sau consular de carieră transmite cetăţenilor belgieni aflaţi în evidenţă, formularul cererii de înscriere, al cărui model este stabilit de Rege.

2. În formular, cetăţeanul belgian indică modul în care doreşte să-şi exercite dreptul de vot şi comuna belgiană în care doreşte să fie înregistrat ca alegător.

Dacă optează pentru votul prin procură, cetăţeanul belgian cu reşedinţa în străinătate completează în plus procura anexată formularului. Modelul procurii se stabileşte de Rege.

3. Cel târziu în prima zi din luna a 4-a care precedă luna scrutinului, cetăţeanul belgian cu reşedinţa în străinătate depune personal sau trimite prin curier postului diplomatic sau consular de carieră unde se află în evidenţă, formularul şi, dacă este cazul, procura, corespunzător completate, datate şi semnate.

4. După verificarea condiţiilor privind electoratul (…), posturile diplomatice sau consulare de carieră transmit formularul şi, dacă este cazul, procura anexată, prin intermediul Serviciului public federal al afacerilor externe, comunei alese de cetăţeanul belgian cu reşedinţa în străinătate, cel târziu în prima zi din luna a 3-a care precedă luna desfăşurării scrutinului. (…)”


	Cehia
	Legea nr.247/1995 privind alegerile pentru Parlament
“Art. 6- Listele speciale

(…)

5. Ambasadele întocmesc liste speciale pentru alegătorii care:

a) au reşedinţa permanentă în afara teritoriului Republicii Cehia; orice astfel de alegător trebuie să solicite, în scris, includerea pe lista specială, prezentând originalul sau copia legalizată a documentelor prin care se stabileşte identitatea acestuia, cetăţenia cehă şi reşedinţa permanentă pe teritoriul în care are competenţă ambasada care elaborează lista specială pe care urmează a fi înscris; cererea se transmite sau depune la ambasada relevantă cu cel târziu 40 de zile înainte de data alegerilor; (…)”

	Estonia
	Legea din 2004 privind alegerile parlamentare

„Art.50 – Depunerea cererii de a vota

(…)
5. Cererile trebuie să fie primite de reprezentanţa diplomatică cu cel târziu 30 de zile înainte de data alegerilor.”


	Finlanda
	Legea nr.714/1998 privind alegerile
„Art.18 – Întocmirea registrului electoral şi informaţiile cuprinse în acesta

Centrul de evidenţă a populaţiei întocmeşte registrul cu cel puţin 46 de zile înainte de data scrutinului; sunt înscrise în registru persoane care, conform sistemului informatic de evidenţă a populaţiei, au dreptul de a vota la următoarele alegeri.(…)”


	Germania
	Reglementări Electorale Federale privind Bundestag-ul
„Art.18 – Procedura înscrierii la cerere în registrul alegătorilor

(1) Alegătorul trebuie să prezinte cererea scrisă pentru înscrierea în registrul alegătorilor la autoritatea locală competentă a comunei în care îşi are domiciliul sau reşedinţa, cu cel târziu 21 de zile înainte de data alegerilor. (…)”


	Luxembourg
	Legea electorală din 2003
„Art.171

Sub sancţiunea respingerii, cererea trebuie să ajungă la Colegiul primarului şi al consilierilor locali cel mai devreme cu 10 săptămâni şi cel mai târziu cu 30 de zile înainte de data desfăşurării scrutinului.”


	Olanda
	Legea electorală din 1989
„Art. D.3

1. Pentru fiecare alegere pentru Camera Reprezentanţilor, Consiliul municipal executiv al oraşului Haga înregistrează alegătorii cu reşedinţa în străinătate, pe baza cererii scrise depuse în acest scop.

2. Cererea se completează cu cel mult 6 luni înainte de data scrutinului. 

3. Cererea se depune la şeful misiunii consulare cu competenţă asupra locului în care se află reşedinţa solicitantului. Şeful misiunii transmite cererea cât de rapid posibil, executivului municipal al oraşului Haga.

(…)
7. Cererea trebuie primită de autoritatea competentă cu cel târziu 6 săptămâni înainte de data scrutinului.”


	Polonia
	Legea din 2001 privind alegerea membrilor Camerei Deputaţilor şi Senatului
„Art.26

(…)

2. Includerea pe lista de alegători se efectuează pe baza cererii persoanei în cauză, făcută oral, în scris, prin telefon sau fax. În cerere se specifică numele şi prenumele alegătorului, numele tatălui acestuia, data naşterii şi locul de reşedinţă, numărul paşaportului polonez valid, data şi locul emiterii paşaportului. Cererile se depun cu cel târziu 5 zile înainte de data scrutinului. (…)”



	Ungaria
	Legea C/1997 privind procedura electorală
“Art.20/A

1. Înscrierea în registrul electoral al reprezentanţelor din străinătate poate fi solicitată personal de alegătorii incluşi în registrul electoral corespunzător adresei la care domiciliază sau prin delegat autorizat prin act privat cu forţă probantă eliberat de şeful biroului electoral local de domiciliu cu 16 zile înainte de data desfăşurării alegerilor în Ungaria. Solicitările pentru înscrierea în registrul electoral la reprezentanţele din străinătate pot fi transmise şi prin poştă în aşa fel încât acestea să fie primite la biroul electoral local cu cel târziu 16 zile înainte de data desfăşurării alegerilor în Ungaria. (…)”




▪ Forma cererii de înregistrare poate varia foarte mult: formular tipărit, scrisoare sau chiar declaraţie scrisă/verbală.

	Stat membru
	Forma cererii de înregistrare/Reglementare juridică



	Belgia
	Formular prestabilit de autorităţile competente.
Codul electoral, art.180-bis.1


	Bulgaria
	Formular standard

Codul electoral, art.44.2

„2. Orice cetăţean bulgar care doreşte să voteze trebuie să declare acest lucru în scris cu cel târziu 25 de zile înainte de data scrutinului, prin intermediul unei cereri completată în forma standard, semnată şi depusă personal, prin poştă sau transmisă electronic la misiunea diplomatică sau consulară a Republicii Bulgaria din statul relevant. În cerere, alegătorul menţionează numele şi prenumele aşa cum apar acestea în paşaport, în cartea de identitate sau în livretul militar, adresa de reşedinţă în statul relevant, adresa permanentă din Republica Bulgaria şi circumscripţia în care doreşte să voteze. Cererea se face numai pentru o persoană. În cadrul alegerilor membrilor din Republica Bulgaria ai Parlamentului European, alegătorul prezintă o declaraţie completată în forma standard, care certifică faptul că alegătorul îndeplineşte condiţiile prevăzute la art.3.2 din prezenta lege.”


	Danemarca
	Formular prestabilit de autorităţile competente.

Legea nr.271/1987 privind alegerile parlamentare

“Art.16

1. (…) Cererea, în forma aprobată de Ministerul de Interne şi al Sănătăţii se depune la consiliul local. “



	Luxembourg
	Cerere scrisă liber pe hârtie sau formular preimprimat.
Legea electorală din 2003

„Art.170

Cererea se face pe hârtie simplă sau pe un formular preimprimat obţinut de la administraţia comunală la care alegătorul este convocat să voteze pentru Camera Deputaţilor. Cererea trebuie să conţină numele, prenumele, data şi locul naşterii, profesia şi domiciliul alegătorului, precum şi adresa la care trebuie trimisă scrisoarea de convocare. (…)”


	Ungaria
	Cerere scrisă personal/de persoana delegată în acest scop.

Legea C/1997 privind procedura electorală
“Art.20/A

1. Înscrierea în registrul electoral al reprezentanţelor din străinătate poate fi solicitată personal de alegătorii incluşi în registrul electoral corespunzător adresei la care domiciliază sau prin delegat autorizat prin act privat cu forţă probantă eliberat de şeful biroului electoral local de domiciliu cu 16 zile înainte de data desfăşurării alegerilor în Ungaria. (…)”


	Malta
	Declaraţie orală făcută sub jurământ
Legea XXI din 1991 privind alegerile generale, art.77.3.A.a



▪ Autorităţi competente la care se depun cererile de înregistrare
	Stat membru
	Reglementare juridică



	A. Misiuni diplomatice şi consulare

	Belgia
	Codul electoral, art.180-bis.1


	Bulgaria
	Codul electoral, art.44.2


	Cehia
	Legea nr.247/1995 privind alegerile pentru Parlament, art.6.5.a


	Franţa
	Codul electoral, Partea regulamentară, art.R.176-4-4 - Cererea de înscriere în registrul de vot prin corespondenţă cu plic sigilat

„Art.R.176-4-4

Fiecare ambasador sau şef de post consular însărcinat cu organizarea operaţiunilor de votare ţine un registru de vot prin corespondenţă cu plic sigilat, care are paginile numerotate. În registru se înscriu, în ordinea sosirii,  plicurile de identificare.(…)”



	Letonia
	Legea privind alegerea membrilor Parlamentului, art.45


	Marea

Britanie
	Legea din 2000 privind reprezentarea poporului, art.3

	Olanda
	Legea electorală din 1989, art.D.3.3


	Polonia
	Legea din 2001 privind alegerea membrilor Camerei Deputaţilor şi Senatului, art.26.1


	Spania
	Legea organică nr.5/1985 privind regimul electoral general 
„Art.36 – Actualizarea registrului alegătorilor cu reşedinţa în străinătate

În scopul actualizării registrului alegătorilor cu reşedinţa în străinătate, consulatele transmit, conform procedurii urmate de consiliile locale, orice intrare şi ieşire în şi din registru, precum şi orice modificare a adreselor cetăţenilor spanioli cu domiciliul în jurisdicţia acestora. (…)”

	B. Autorităţi naţionale/locale

	Danemarca
	Legea nr.271/1987 privind alegerile parlamentare
“Art.16

1. Alegătorii prevăzuţi la art.2 şi care, în legătură cu şederea în străinătate, sunt înregistraţi în sistemul naţional de înregistrare civilă ca emigranţi, sunt incluşi, la cerere, în registrul electoral al municipalităţii în care au fost listaţi în cel mai recent registru naţional. Alegătorii prevăzuţi la art.2.1 sau 2.4, conform subparagrafului 1, care chiar înainte de a fi trimişi în serviciul străin au fost înregistraţi în registrul naţional al unei municipalităţi din Insulele Feroe sau în Groenlanda, inclusiv în registrul naţional al unor zone din Groenlanda neclasificate ca municipalităţi, vor fi incluşi, la cerere, în registrul electoral al municipalităţii din Danemarca în care au fost listaţi în cel mai recent registru naţional. Cererea, în forma aprobată de Ministerul de Interne şi al Sănătăţii se depune la consiliul local.” 



	Germania
	Reglementări electorale federale privind Bundestag-ul, art.18-
Procedura înscrierii la cerere în registrul alegătorilor

“(1) Alegătorul trebuie să prezinte cererea scrisă pentru înscrierea în registrul alegătorilor la autoritatea locală competentă a comunei în care îşi are domiciliul sau reşedinţa, cu cel târziu 21 de zile înainte de data alegerilor. (…)”


	Luxembourg
	Legea electorală din 2003, art.169

„Art.169

Orice alegător care, în baza dispoziţiilor de mai sus, poate vota prin corespondenţă, trebuie să anunţe Colegiul primarului şi al consilierilor locali din comuna de înscriere şi solicita, prin simplă scrisoare trimisă prin poştă, scrisoarea de convocare.

Este considerată comună de înscriere în Marele Ducat al Luxembourgului, comuna de domiciliu, comuna ultimului domiciliu, comuna în care alegătorul s-a născut sau oraşul Luxembourg.”


	Slovacia
	Legea 333/2004 privind alegerile pentru Consiliul Naţional al Republicii Slovacia, art.10 – Registrul electoral special 

“1. Consiliul oraşului Bratislava ţine registrul special al alegătorilor care nu au reşedinţa permanentă în Republica Slovacia. (…)


	Slovenia
	Legea din 1992 privind alegerea membrilor Adunării Naţionale, art.82, paragraf 1

“Alegătorii care în ziua scrutinului se află temporar sau permanent în străinătate pot vota prin corespondenţă sau personal la misiunile consulare ale Republicii Slovenia, cu condiţia de a fi notificat acest lucru Comisiei Electorale Naţionale cu cel târziu 30 de zile înainte de data scrutinului şi ca ţara-gazdă de reşedinţă să accepte votarea/votarea să fie autorizată pe baza unui acord internaţional. “


	Ungaria
	Legea C/1997 privind procedura electorală, art.20/A.1




3. Întocmirea listelor electorale. Autorităţi competente
	Stat membru
	Reglementare juridică



	Belgia
	Codul electoral, art.180-bis.4
„După verificarea condiţiilor privind electoratul (…), posturile diplomatice sau consulare de carieră transmit formularul şi, dacă este cazul, procura anexată, prin intermediul Serviciului public federal al afacerilor externe, comunei alese de cetăţeanul belgian cu reşedinţa în străinătate, cel târziu în prima zi din luna a 3-a care precedă luna desfăşurării scrutinului.

După primirea formularelor, comuna îl înregistrează pe cetăţeanul belgian cu reşedinţa în străinătate pe lista alegătorilor, menţionând modalitatea de vot aleasă de acesta.

După definitivarea listei alegătorilor, (…) colegiul primarilor trimite copia listei alegătorilor belgieni cu reşedinţa în străinătate care au ales votul prin corespondenţă, votul personal sau prin procură, la posturile diplomatice sau consulare de carieră, preşedintelui biroului principal de circumscripţie şi preşedintelui biroului principal al provinciei, precum şi Serviciului public federal al afacerilor externe. (…)”


	Danemarca
	Legea nr.271/1987 privind alegerile parlamentare, art.16.1


	Finlanda
	Legea nr.714/1998 privind alegerile, art.18

„Cu cel puţin 46 de zile înainte de data scrutinului, Centrul de evidenţă a populaţiei întocmeşte registrul persoanelor care, conform Sistemului de evidenţă a populaţiei, au dreptul de a vota la următoarele alegeri. (…)”


	Italia
	Legea nr.459/2001 privind exercitarea dreptului de vot de către cetăţenii italieni cu reşedinţa în străinătate, art.5.1

„Guvernul întocmeşte listele electorale ale cetăţenilor italieni cu reşedinţa în străinătate, pe baza informaţiilor din Registrul cetăţenilor cu reşedinţa în străinătate şi a informaţiilor actualizate furnizate de misiunile consulare din străinătate. (…)”



	Luxembourg
	Legea electorală din 2003, art.174

„Alegătorii care au depus cereri de admitere la votul prin corespondenţă sunt înscrişi, de către Colegiul primarului şi al consilierilor locali, în lista alegătorilor care fac parte din această categorie. Lista conţine numele, prenumele, data şi locul naşterii, domiciliul fiecărui alegător, precum şi menţiunea referitoare la modul de soluţionare a fiecărei cereri de admitere.

Menţiunea admiterii la votul prin corespondenţă se pune în faţa numelui alegătorului care figurează pe listele electorale ale comunei şi în listele de alegători depuse la diferitele birouri de vot.

Cu cel puţin 10 zile înainte de scrutin, Colegiul primarului şi al consilierilor locali trimite lista beneficiarilor votului prin corespondenţă preşedintelui biroului principal al circumscripţiei, care le reuneşte într-o singură listă, în ordine alfabetică şi numerică.

Lista alegătorilor prin corespondenţă se depune la biroul de votare special din fiecare circumscripţie.

Alegătorii din această listă nu pot alege o altă modalitate de a vota.”



	Spania
	Legea organică nr.5/1985 privind regimul electoral general
„Art.31 – Registrul electoral

1. Registrul electoral conţine numele tuturor persoanelor care îndeplinesc condiţiile de exercitare a votului şi care nu sunt decăzute, temporar sau permanent, din dreptul de a vota.

2. Registrul electoral este format din registrul alegătorilor cu reşedinţa în Spania şi din registrul alegătorilor cu reşedinţa în străinătate.

(…)

Art.32 Conţinutul şi procedura înregistrării

1. Înregistrarea în Registrul electoral este obligatorie. Fără a aduce atingere dispoziţiilor art.85 şi suplimentar numelui şi prenumelui - singurele date necesare pentru identificarea alegătorilor în momentul scrutinului -, registrul conţine, printre alte date specifice, şi numărul cărţii naţionale de identitate.

2. Consiliile locale înregistrează ex officio persoanele cu reşedinţa în raza de competenţă teritorială a acestora.

3. Consulatele cu statut diplomatic şi secţiile consulare ale reprezentanţelor diplomatice înregistrează ex officio cetăţenii spanioli a căror reşedinţă se află sub jurisdicţia acestora, conform modalităţii prevăzute de lege. (…)

Art.35 – Actualizarea Registrului electoral

1. În vederea actualizării Registrului, consiliile locale transmit lunar, Delegaţiei provinciale a Biroului Registrului Electoral relevante, o listă cu documentele menţionate în prezentele instrucţiuni, cu următoarele date:

a. modificările produse în luna anterioară în nomenclatorul străzilor;

b. noile înregistrări şi radieri ale rezidenţilor având vârsta legală la data respectivă;

c. schimbările de adresă şi orice alte informaţii înregistrate în luna anterioară referitoare la persoanele înscrise în Registrul electoral. (…)

Art.36 – Actualizarea registrului alegătorilor cu reşedinţa în străinătate

În scopul actualizării registrului alegătorilor cu reşedinţa în străinătate, consulatele transmit, conform procedurii urmate de consiliile locale, orice intrare şi ieşire în şi din registru, precum şi orice modificare a adreselor cetăţenilor spanioli cu domiciliul în jurisdicţia acestora. (…)”


	Ungaria
	Legea C/1997 privind procedura electorală
“Art.20/B

1. Pe baza cererii, şeful biroului electoral local înscrie imediat alegătorul în registrul electoral al reprezentanţei din străinătate, radiindu-l simultan din registrul electoral al adresei de domiciliu. Şeful biroului electoral local îl informează imediat pe solicitant cu faptul că a fost înscris în registrul electoral al reprezentanţei din străinătate sau cu faptul că înscrierea în registrul electoral al reprezentanţei din străinătate i-a fost respinsă.

2. Cererea se respinge dacă nu conţine datele prevăzute la art.20/A(2).

Art.20/C

Registrul electoral al reprezentanţelor din străinătate conţine datele de identificare ale alegătorilor prevăzute de art.20/A(2) a)-e), precum şi indicarea reprezentanţei din străinătate.

Art.20/D

1. Şeful biroului electoral local transmite datele din registrul electoral al reprezentanţelor din străinătate către Comisia Electorală Naţională cu 8 zile înainte de data desfăşurării alegerilor în Ungaria, iar Comisia Electorală Naţională pregăteşte lista electorală pentru fiecare reprezentanţă din străinătate.

2. La datele cuprinse în listele electorale transmise de Comisia Electorală Naţională reprezentanţelor din străinătate, are acces numai biroul electoral constituit în cadrul reprezentanţelor din străinătate. Biroul electoral printează şi autentifică registrul electoral al reprezentanţelor din străinătate. Acest registru nu poate fi modificat. După închiderea registrului electoral al reprezentanţelor din străinătate, Comisia Electorală Naţională va comunica imediat organelor nominalizate pentru fiecare reprezentanţă, informaţii privind numărul alegătorilor incluşi în registrul electoral al reprezentanţei din străinătate.”





4. Metode de votare


Cetăţenii cu reşedinţa permanentă/temporară în străinătate pot vota personal, prin corespondenţă, prin procură, anticipat sau electronic.


a. Votul personal 
▪ În Cehia, Polonia şi Ungaria, cetăţenii cu reşedinţa în străinătate pot vota numai personal. 
	Stat membru
	Reglementare juridică



	Cehia
	Legea nr.247 privind alegerile pentru Parlament, art.19

“Art.19 – Principii de votare

1. Orice alegător îşi exercită votul personal. Votul prin procură nu este permis.

2. Alegătorii se prezintă în faţa comisiei electorale districtuale sau a comisiei electorale districtuale speciale şi votează în ordinea sosirii la secţia de votare. (…)”


	Polonia
	Legea din 2001 privind alegerea membrilor Camerei Deputaţilor şi Senatului, art.2

„Art.2
La alegerile pentru Camera Deputaţilor şi pentru Senat alegătorul votează numai personal şi numai o singură dată.

(…)”

	Ungaria
	Legea C/1997 privind procedura electorală

„Capitolul VIII

Votarea

Ora, data şi participarea la vot

Art.61

1. Votul se exercită în ziua scrutinului, între orele 6,00 şi 17,00. Comisia electorală locală sau comisia electorală a circumscripţiei parlamentare uninominale poate hotârî ca votul să înceapă la ora 5,00, dacă circumstanţele locale justifică acest lucru.

2. Voturile pot fi exercitate numai personal şi, cu excepţiile prevăzute de lege, numai la secţiile de votare aferente domiciliului alegătorilor. (…)”


▪ Votul personal este o metodă posibilă în Belgia, Danemarca, Estonia, Finlanda, Franţa, Letonia, Lituania, Portugalia, Slovenia şi Suedia. În toate aceste cazuri, votul se exercită la reprezentanţele, misiunile diplomatice sau consulatele statelor în cauză.
	Stat membru
	Reglementare juridică



	Belgia
	Codul electoral 
“Titlul IV-bis

Votul cetăţenilor belgieni cu reşedinţa în străinătate

Art.180. Toţi cetăţenii belgieni înscrişi în registrele populaţiei ţinute de posturile diplomatice sau consulare de carieră belgiene din străinătate şi care îndeplinesc condiţiile privind electoratul prevăzute la art.1 sunt supuşi obligaţiei de a vota.

Persoanele vizate la primul alineat se înregistrează ca alegători în comuna belgiană pentru care optează.

Acestea îşi exercită dreptul de vot personal sau prin procură la un birou de vot aflat pe teritoriul Regatului, personal sau prin procură la postul diplomatic/consular de carieră în a cărei evidenţă se află, sau prin corespondenţă.”



	Danemarca
	Legea nr.271/1987 privind alegerile parlamentare

„Art.47
1. Dreptul de vot se exercită personal la secţia de votare. (…)
Art.53 

1. Alegătorul care nu se poate prezenta la birourile de votare în ziua alegerilor poate vota în avans/anticipat la orice birou naţional de înregistrare din Danemarca. (…)
Art.57
(…)

2. Alegătorii care locuiesc în străinătate pot vota anticipat la reprezentanţele diplomatice sau consulare sau cu asistentul electoral desemnat de Ministerul de Interne şi al Sănătăţii.”

	Estonia
	Legea din 2004 privind alegerile parlamentare

“Art.39 – Votarea

1. Alegătorul votează la secţia de votare la care se află lista electorală pe care este înregistrat, cu excepţia cazurilor prevăzute la art.41-45 şi 47 din Capitolul 8 al prezentei legi.

(…)
Art.47 – Votul alegătorilor estonieni cu reşedinţa în străinătate

1. Alegătorul cu reşedinţa în străinătate, înscris pe lista de alegători cu reşedinţa permanentă în străinătate, care nu a votat conform procedurii prevăzute la Capitolul 8, poate vota anticipat la orice secţie de votare desemnată conform procedurii prevăzute în prima frază a art.41.2 din prezenta lege.

Capitolul 8 – Votul în afara graniţelor ţării

Art.49 – Pregătirea votării

1. Votarea în afara graniţelor ţării pentru alegătorii cu reşedinţa permanentă sau temporară în străinătate se organizează de reprezentanţele diplomatice ale Estoniei.

(…)

Art.53 – Votul electronic exercitat în afara graniţelor ţării

1. Alegătorul înscris în lista alegătorilor cu reşedinţa permanentă/temporară în străinătate poate vota pe site-ul Comisiei Electorale Naţionale. (…)”



	Franţa
	Codul electoral – Partea regulamentară
“Cartea III – Dispoziţii specifice pentru alegerea deputaţilor de către francezii stabiliţi în străinătate
Subsecţiunea 2 – Votul la urnă

(…)

Art.R.176-1-1

Alegătorii votează la biroul de votare corespunzător secţiei listei electorale consulare în care sunt înscrişi
Subsecţiunea 3 – Votul prin procură

(…)

Art.R.176-2.1

Pentru aplicarea art.R.73, mandantul trebuie să-şi dovedească identitatea şi să-şi dea cuvântul de onoare că se află în imposibilitatea de a merge la biroul de vot în ziua scrutinului. (…)

Subsecţiunea 4 – Votul prin corespondenţă electronică

Art.R.176-3-I

Pentru alegerea deputaţilor de către francezii stabiliţi în străinătate, alegătorii menţionaţi la art.R.172 pot vota prin corespondenţă electronică. În acest scop, se crează un program automatizat de date cu caracter personal, sub responsabilitatea ministrului de interne şi a ministrului afacerilor externe.

Subsecţiunea 5 – Votul prin corespondenţă cu plic închis

Art.R.176-4

Dacă nu doreşte să folosească posibilitatea prevăzută la Subsecţiunea 4, alegătorul poate solicita trimiterea materialului electoral care îi permite să  voteze prin corespondenţă cu plic sigilat, în primul tur şi, dacă este cazul, în turul al doilea. Solicitarea, adresată ambasadorului sau şefului postului consular, trebuie primită cel târziu în ziua de 1 martie a anului în care au loc alegerile.

Alegătorul care nu şi-a exercitat dreptul de vot prin corespondenţă cu plic sigilat are posibilitatea de a vota la urnă, prin procură sau prin corespondenţă electronică, în condiţiile prevăzute în prezenta secţiune.”

	Letonia
	Legea privind alegerea membrilor Parlamentului
“Art.43
(…)

3. Alegătorii care, la data alegerilor, au domiciliul în străinătate pot vota personal, în ziua alegerilor, la una din secţiile de votare sau pot vota prin corespondenţă, conform procedurii prevăzute de prezenta lege.  (…)“



	Lituania
	Legea nr.I-27219/1992 privind alegerea membrilor Parlamentului

„Art.70 - Secţiile de votare din cadrul misiunilor diplomatice şi consulare ale Republicii Lituania

1. Alegătorii stabiliţi în străinătate au dreptul de a vota la misiunile diplomatice şi consulare ale Republicii Lituania în timpul programului de lucru al acestora. Pentru exercitarea votului, se alocă cel puţin 4 ore din programul de lucru al acestor instituţii. Secţiile de votare se închid în ziua în care se desfăşoară alegerile în Republica Lituania.

2. Comisiile electorale înfiinţate de misiunile diplomatice şi consulare ale Republicii Lituania înmânează documentele electorale alegătorilor care le-au notificat locul de reşedinţă sau, la solicitarea alegătorilor, trimit şi primesc aceste documente prin poştă. (...)


	Slovenia
	Legea din 1992 privind alegerea membrilor Adunării Naţionale 
“Art.82
Alegătorii care în ziua scrutinului se află temporar sau permanent în străinătate pot vota prin corespondenţă sau personal la misiunile consulare ale Republicii Slovenia, cu condiţia de a fi notificat acest lucru Comisiei Electorale Naţionale cu cel târziu 30 de zile înainte de data scrutinului şi ca ţara-gazdă de reşedinţă să accepte votarea/votarea să fie autorizată pe baza unui acord internaţional. (…)”


	Suedia
	Legea electorală nr.837/2005 
„Capitolul 7 – Dispoziţii generale privind votul

Metode de votare

Art.1

Votul prin reprezentant
Votarea se desfăşoară la birourile de votare. În primul rând, alegătorii votează la secţiile de votare în ziua scrutinului. De asemenea, aceştia pot vota anterior sau în ziua scrutinului la secţiile de votare înfiinţate de municipalităţi sau de misiunile din străinătate.

Autoritatea Electorală Centrală stabileşte, după consultarea Ministerului Afacerilor Externe, misiunile suedeze din străinătate la care se va organiza votul.

(…)
Art.4. Alegătorii care din cauza unei maladii, a unei dizabilităţi sau a vârstei nu pot veni personal la un birou de vot, pot depune buletinul de vot prin intermediul unui reprezentant. (…)
Votul prin corespondenţă

Cine poate vota prin corespondenţă

Art.11. Pot vota prin corespondenţă alegătorii cu reşedinţa în străinătate sau care se află la bordul navelor în ape internaţionale. (…)”




b. Votul prin corespondenţă 
▪ În Austria, Germania, Irlanda, Italia, Luxembourg, Slovacia şi Spania, cetăţenii aflaţi în străinătate pot vota numai prin corespondenţă. 
	Stat membru
	Reglementare juridică



	Austria
	Constituţie, art.26.6
„Persoanele cu drept de vot prezumate a nu-şi putea exprima votul în faţa autorităţii electorale în ziua alegerilor, de exemplu din cauza absenţei, din motive de sănătate sau pentru că domiciliază în străinătate, îşi pot exercita dreptul de a vota prin corespondenţă, pe baza unei cereri motivate. Identitatea solicitantului se dovedeşte prima facie. Alegătorul trebuie să declare în scris, sub jurământ, că a votat personal şi confidenţial.”
Legea federală privind alegerea Consiliului Naţional, art.38.1

“Persoanele care, în ziua alegerii, ar putea să nu se afle în locul la care sunt înregistrate în registrul electoral, au dreptul de a vota prin corespondenţă. (…)”

	Irlanda
	Legea electorală nr.23/1992

“Art.64 – Votul prin corespondenţă

Preşedintele circumscripţiei electorale (…) trimite fiecărui alegător înscris pe lista alegătorilor prin corespondenţă din circumscripţie, un buletin de vot şi formularul declaraţiei de identitate stabilit de ministrul mediului; dacă înainte de încheierea votării, preşedintele circumscripţiei electorale primeşte buletinul de vot ştampilat de alegător şi declaraţia de identitate semnată de acesta, preşedintele circumscripţiei electorale va număra votul astfel primit şi considerat, sub toate aspectele, ca buletin de vot introdus în urnă în mod obişnuit. 

Art.65 – Exercitarea votului de către alegătorii prevăzuţi la art.12

1. Prevederile acestei Părţi (din lege) se aplică trimiterii buletinelor de vot/returnării acestora către/de către alegătorii înscrişi pe lista alegătorilor prin corespondenţă conform art.14.c, cu următoarele modificări:

a. pentru exercitarea votului, alegătorul înscris pe lista alegătorilor prin corespondenţă efectuează, în ordinea prevăzută şi numai în prezenţa persoanei autorizate, următoarele operaţiuni:

i) prezintă persoanei autorizate buletinul de vot (pe care persoana autorizată îl verifică pentru a se asigura că nu este ştampilat) şi declaraţia de identitate în forma aprobată de ministrul mediului;

ii) completează şi semnează declaraţia de identitate menţionată;

iii) înmânează declaraţia de identitate persoanei autorizate care, după ce verifică identitatea persoanei care a semnat declaraţia de identitate, atestă semnătura;

iv) ştampilează, în mod secret, buletinul de vot;

v) introduce buletinul de vot ştampilat în plicul electoral pe care îl sigilează;

vi) introduce plicul electoral şi declaraţia de identitate completată în plicul exterior, pe care îl sigilează. 

b) termenul de “declaraţie” (receipt), utilizat în legătură cu documentele corespunzătoare acestor alegători, se interpretează ca “declaraţie de identitate”; şi

c) termenul de “declaraţie corespunzător semnată” se interpretează ca “declaraţie de identitate corespunzător semnată şi atestată.”

2. În cuprinsul acestui articol

“persoană autorizată” semnifică persoana desemnată de secretarul Ministerului Afacerilor Externe ca persoană autorizată în sensul acestui articol;

“plicul buletinului de vot”  şi “plicul exterior”  au semnificaţia stipulată de art.68.3. (…)”


	Italia
	Legea nr.459/2001 privind exercitarea dreptului de vot de către cetăţenii italieni cu reşedinţa în străinătate

“Art.1
1. Cetăţenii italieni cu reşedinţa în străinătate, înscrişi în listele electorale conform art.5, paragraf 1, votează în circumscripţia italienilor din străinătate, conform art.48 din Constituţie, pentru alegerea Camerelor legislative şi, conform articolelor 75 şi 138 din Constituţie, în cadrul referendumului, în condiţiile prevăzute de prezenta lege.

2. Alegătorii prevăzuţi la paragraful 1 votează prin corespondenţă.

3. Alegătorii prevăzuţi la paragraful 1 îşi pot exercita dreptul de vot în Italia; în acest caz, votul se exercită în circumscripţia electorală din teritoriul naţional în care sunt înregistraţi; opţiunea de a vota în ţară se exercită cu prilejul fiecărei alegeri.”



	Luxembourg
	Legea electorală din 2003

„Cartea I – Dispoziţii generale comune alegerilor legislative, comunale şi europene

Titlul I - Alegătorii

Art.1. Pot avea calitatea de alegător în cadrul alegerilor legislative persoanele care:

1) sunt cetăţeni luxemburghezi;

2) au vârsta de 18 ani împliniţi la data alegerilor;

3) se bucură de drepturile civile şi politice;

4) au domiciliul pe teritoriul Marelui Ducat de Luxembourg.

De asemenea, pot participa la alegerile legislative cetăţenii luxemburghezi domiciliaţi în străinătate care votează prin corespondenţă. 

(…)

Art.3. Pot avea calitatea de alegător în cadrul alegerilor europene persoanele care:

1) sunt cetăţeni luxemburghezi;

2) au vârsta de 18 ani împliniţi la data alegerilor;

3) se bucură de drepturile civile şi nu sunt decăzuţi din dreptul de a vota în statul membru de reşedinţă sau în statul membru de origine;

4) pentru cetăţenii luxemburghezi, să aibă domiciliul pe teritoriul Marelui Ducat de Luxembourg; la alegerile europene, cetăţenii luxemburghezi cu domiciliul în străinătate pot vota prin corespondenţă; (…)

Art.172

După primirea cererii, Colegiul primarului şi al consilierilor locali verifică dacă aceasta conţine toate informaţiile legale şi dacă este însoţită de documentele necesare. Colegiul verifică dacă solicitantul este înscris în listele electorale.

Dacă solicitantul îndeplineşte condiţiile de elector, Colegiul primarului şi al consilierilor locali îi trimite, cu cel târziu 20 de zile înainte de data scrutinului, într-un plic recomandat, scrisoarea de convocare, lista candidaţilor şi instrucţiunea anexată prezentei legi, un plic electoral ştampilat conform dispoziţiilor art.78 din prezenta lege, precum şi un plic pentru transmiterea plicului electoral purtând menţiunea „Alegeri – Vot prin corespondenţă”; plicul electoral exterior poartă în colţul din dreapta jos menţiunea biroului de votare destinatar al votului, iar în colţul din stânga sus, numărul de ordine, numele, prenumele şi adresa alegătorului, cu parafa preşedintelui biroului principal de vot al comunei.

Dacă solicitantul nu îndeplineşte condiţiile votului prin corespondenţă, Colegiul primarului şi al consilierilor locali îi notifică respingerea cererii, cu cel târziu 25 de zile înainte de data scrutinului. 

Art.173

Plicurile electorale furnizate de stat trebuie să fie mate şi uniforme pentru toţi alegătorii.

Plicurile, precum şi buletinele de vot necesare votului prin corespondenţă se depun la preşedintele biroului principal al circumscripţiei, care le transmite fiecărui colegiu al primarilor care le solicită.

Art.174

Alegătorii care au depus cereri de admitere la votul prin corespondenţă sunt înscrişi, de către Colegiul primarului şi al consilierilor locali, în lista alegătorilor care fac parte din această categorie. Lista conţine numele, prenumele, data şi locul naşterii, domiciliul fiecărui alegător, precum şi menţiunea referitoare la modul de soluţionare a fiecărei cereri de admitere.

Menţiunea admiterii la votul prin corespondenţă se pune în faţa numelui alegătorului care figurează pe listele electorale ale comunei şi în listele de alegători depuse la diferitele birouri de vot.

Cu cel puţin 10 zile înainte de scrutin, Colegiul primarului şi al consilierilor locali trimite lista beneficiarilor votului prin corespondenţă preşedintelui biroului principal al circumscripţiei, care le reuneşte într-o singură listă, în ordine alfabetică şi numerică.

Lista alegătorilor prin corespondenţă se depune la biroul de votare special din fiecare circumscripţie.

Alegătorii din această listă nu pot alege o altă modalitate de a vota.
Art.175

Alegătorii completează buletinul de vot în conformitate cu dispoziţiile art.143 din prezenta lege.

Art.176

În vederea trimiterii votului la biroul de votare, alegătorul introduce în plicul electoral, buletinul de vot pliat în patru, cu timbrul în exterior.

Alegătorul introduce acest plic în plicul exterior de transmitere ale cărui caracteristici sunt definite de art.172 din prezenta lege. Apoi expediază plicul în regimul unei simple scrisori.

Art.177

Plicurile care conţin buletine de vot sunt păstrate, până în ziua scrutinului, la biroul oficiilor poştale ale biroului de vot destinatar al votului. În ziua scrutinului, după începerea operaţiunilor şi cel târziu la ora 14,00, un agent al oficiului poştal transportă plicurile la biroul de votare indicat pe plicul electoral.

Agentul predă plicurile preşedintelui biroului, care îi eliberează bonul de primire în formele obişnuite prevăzute pentru scrisorile recomandate. În procesul-verbal privind operaţiunile de votare, se face menţiune despre acest lucru.

Art.178

Biroul de votare verifică dacă numărul plicurilor predate de agentul poştal corespunde numărului alegătorilor admişi pentru votul prin corespondenţă aşa cum rezultă din lista depusă la biroul de votare.

Dacă se constată o diferenţă, preşedintele face menţiune despre aceasta în lista menţionată şi în procesul-verbal privind operaţiunile de votare.

Art.179

Un membru al biroului de votare deschide plicul exterior şi aduce la cunoştinţa biroului numele, prenumele şi numărul de ordine ale alegătorului. Numele alegătorului admis la votul prin corespondenţă este bifat în lista alegătorilor admişi la votul prin corespondenţă.

Toate plicurile electorale extrase din plicurile electorale exterioare se introduc într-o urnă specială.

Art.180

În prezenţa tuturor membrilor biroului, unul din membri amestecă plicurile electorale puse la un loc; apoi, pe rând, deschide fiecare plic, scoate, prin glisare, buletinul de vot pe care, fără a-l deschide, îl introduce în urnă.

Conţinutul oricărui plic electoral care conţine două sau mai multe buletine de vot este imediat distrus. Aceste operaţiuni sunt menţionate în procesul-verbal.

Art.181

Pe orice plic care a ajuns la biroul poştal al biroului de votare destinatar al votului după ora 14,00 din ziua scrutinului, se aplică ştampila indicând data şi ora sosirii şi se predă preşedintelui biroului principal al circumscripţiei.

Această operaţiune face obiectul unui proces-verbal. Procesul-verbal trebuie să cuprindă lista alegătorilor ale căror plicuri au fost predate preşedintelui biroului principal al circumscripţiei.

Plicurile exterioare de transmitere sunt imediat distruse fără a fi deschise.”


	Slovacia
	Legea 333/2004 privind alegerile pentru Consiliul Naţional
“Art.27 – Metoda de vot

1. (…)
2. În străinătate, alegătorul poate vota prin corespondenţă.

3. Votul prin corespondenţă se poate exercita de:

a. alegătorul fără reşedinţă permanentă în Republica Slovacia, care, la cerere, a fost înregistrat în registrul electoral special prevăzut la art.10 sau

b. alegătorul cu reşedinţa permanentă în Republica Slovacia care se află în afara graniţelor ţării în perioada alegerilor şi care adresat municipalităţii în care are reşedinţa permanentă, o cerere de a vota prin corespondenţă. (…)

Art.34 - Votul prin corespondenţă al alegătorilor care nu au reşedinţa permanentă în Republica Slovacia

1. Consiliul oraşului Bratislava trimite alegătorului fără reşedinţă permanentă în Republica Slovacia, înscris în registrul electoral special în baza art.10, cu cel târziu 35 de zile înainte de data scrutinului, la adresa reşedinţei permanente din străinătate, următoarele materiale electorale:

a. plicul prevăzut la art.28;

b. buletinul de vot;

c. plicul exterior ce trebuie expediat;

d. instrucţiuni privind procedura de vot.

2. Plicul exterior este marcat cu cuvintele “Vot prin corespondenţă” şi poartă adresa autorităţii locale a oraşului Bratislava ca destinatar şi adresa alegătorului conform art.10.2.c, ca expeditor.

3. Acolo unde este necesar, se aplică procedura de votare prevăzută la art.30.5.

4. După introducerea buletinului de vot în plicul electoral, alegătorul introduce plicul electoral închis în plicul exterior şi îl expediază prin poştă. Taxele poştale se achită de către alegător.

5. La stabilirea rezultatelor alegerilor, se numără numai buletinele de vot primite cel târziu în ultima zi lucrătoare care precede data scrutinului. 

6. Plicurile electorale exterioare primite şi registrul electoral special prevăzut la art.10 se depun de Consiliul oraşului Bratislava, în ziua scrutinului, la comisia electorală districtuală înfiinţată pentru districtul electoral prevăzută la art.12.4.

7. În prezenţa unui reprezentant al Consiliului oraşului Bratislava, comisia electorală districtuală a districtului electoral prevăzută la art.12.4 încercuieşte în registrul electoral special numerele alegătorilor care au trimis plicurile electorale. Apoi, deschide plicurile electorale exterioare şi extrage plicurile care conţin buletinele de vot; reprezentantul Consiliului oraşului Bratislava introduce aceste plicuri în urnă.

8. Comisia electorală districtuală a districtului electoral prevăzută la art.12.4 începe numărătoarea voturilor imediat după introducerea plicurilor în urnă. (…)

Art.35 – Votul prin corespondenţă al alegătorilor cu reşedinţa permanentă în Republica Slovacia care se află în străinătate în timpul alegerilor

1. Pentru a vota prin corespondenţă, alegătorul cu reşedinţa permanentă în Republica Slovacia care se află în străinătate în timpul alegerilor poate face o cerere scrisă în acest sens, pe care o adresează municipalităţii în care are reşedinţa permanentă. Cererea se depune cu cel târziu 50 de zile înainte de data scrutinului. (…)”



	Spania
	Legea organică nr.5/1985 privind regimul electoral general
„Art.75 – Votul exercitat de persoanele cu reşedinţa în străinătate

1. Delegaţiile provinciale ale Biroului Registrului Electoral trimit, ex officio, persoanelor înscrise în registrul alegătorilor cu reşedinţa în străinătate, un certificat identic cu cel prevăzut la art.72, buletinele de vot şi plicurile electorale aferente, precum şi un plic purtând adresa Comisiei electorale provinciale. La aceste documente se anexează o notă explicativă.

2. Documentele menţionate se trimit prin poştă, în cel târziu 34 de zile de la convocarea alegerilor în provinciile în care nu au fost contestate candidaturile şi în cel târziu 40 de zile în toate celelalte provincii.

3. Alegătorii îşi exercită dreptul de vot conform procedurii prevăzute la paragraful 3 al art.73 şi trimit plicul adresat responsabilului cu numărătoarea voturilor din cadrul Comisiei electorale, cu cel târziu o zi înainte de data scrutinului. La alegerile pentru membrii Congresului, ai Senatului, ai membrilor Adunărilor legislative ale Comunităţilor Autonome şi ai membrilor Parlamentului European cetăţenii spanioli pot opta pentru exercitarea votului în Spania; de asemenea cetăţenii spanioli cu reşedinţa într-un alt stat membru al Uniunii îşi pot exercita dreptul de vot cu cel târziu 7 zile înainte de data scrutinului, depunând personal plicurile la misiunea consulară sau la consulatul misiunii diplomatice la care sunt arondaţi. Misiunea consulară sau consulatul trimite plicul electoral biroului înfiinţat în acest scop la Ministerul Afacerilor Externe, acesta transmiţând urgent plicurile comisiilor electorale competente. În toate cazurile prevăzute în prezentul paragraf, plicul/plicurile trebuie, ca şi condiţie necesară de validitate a voturilor, ştampilate sau marcate de Oficiul poştal al statului în cauză sau, după caz, certificate corespunzător de misiunea consulară sau de autorităţile consulare ale misiunii diplomatice în cauză în ce priveşte respectarea de către alegător a termenelor prevăzute în fiecare caz.

4. În ziua numărării voturilor şi înainte de începerea acesteia, comisia electorală relevantă este oficial constituită ca birou de vot, la orele 8,00; biroul este format din controlori electorali numiţi în acest scop de candidaţii la alegeri.

5. Preşedintele biroului procedează la introducerea în urnă/urne a plicurilor electorale ale cetăţenilor spanioli cu reşedinţa în străinătate, iar secretarul înregistrează numele acestora în lista corespunzătoare. Comisia trece la numărarea tuturor voturilor, rezultatul acestora fiind adăugat rezultatului numărătorii generale. (…)”




▪ Votul prin corespondenţă este o metodă posibilă în Belgia, Estonia, Franţa, Letonia, Lituania, Marea Britanie, Olanda, Portugalia, Slovenia şi Suedia.
	Stat membru
	Reglementare juridică



	Belgia
	Codul electoral, Titlul IV-bis, Votul cetăţenilor belgieni cu reşedinţa în străinătate, art.180


	Estonia
	Legea din 2004 privind alegerile parlamentare
„Art.50 – Depunerea cererii de a vota

1. Dacă un alegător doreşte să voteze prin corespondenţă, acesta trimite o cerere corespunzătoare reprezentanţei diplomatice a Estoniei din ţara în care îşi are reşedinţa. Dacă în ţara de reşedinţă a alegătorului nu funcţionează o reprezentanţă a Estoniei, alegătorul trimite cererea celei mai apropiate reprezentanţe diplomatice a Estoniei.(…)
Art.52 – Votul prin corespondenţă

1. Alegătorul completează buletinul de vot în conformitate cu prevederile prezentei legi. Alegătorul introduce buletinul de vot completat în unul din plicurile trimise de reprezentanţa diplomatică. Apoi, îl introduce în plicul exterior trimis de reprezentanţa diplomatică. Pe plicul exterior, alegătorul scrie următoarele: numele şi prenumele, codul personal de identificare şi numărul districtului electoral. Alegătorul cu reşedinţa temporară în străinătate menţionează şi adresa rezidenţială din Estonia. Alegătorul trimite apoi plicul electoral la reprezentanţa diplomatică.

2. Plicurile electorale trimise prin poştă trebuie să ajungă la reprezentanţa diplomatică în ziua stabilită de aceasta de aşa manieră încât Comisia Electorală Naţională să le primească cu cel târziu 4 zile înainte de data alegerilor.

3. Reprezentanţa diplomatică întocmeşte lista alegătorilor care au votat prin corespondenţă, pe care o transmite Comisiei Electorale Naţionale în aşa fel încât aceasta să o primească cu cel târziu 4 zile înainte de data alegerilor.

4. În cadrul votului prin corespondenţă, cheltuielile legate de acţiunile specificate la art.50(1) din prezenta lege şi la paragraful (1) al acestui articol se suportă de către alegător.”


	Franţa
	Codul electoral, Partea regulamentară 
“Subsecţiunea 5 – Votul prin corespondenţă cu plic închis

Art.R.176-4

Dacă nu doreşte să folosească posibilitatea prevăzută la Subsecţiunea 4, alegătorul poate solicita trimiterea materialului electoral care îi permite să  voteze prin corespondenţă cu plic sigilat, în primul tur şi, dacă este cazul, în turul al doilea. Solicitarea, adresată ambasadorului sau şefului postului consular, trebuie primită cel târziu în ziua de 1 martie a anului în care au loc alegerile.

Alegătorul care nu şi-a exercitat dreptul de vot prin corespondenţă cu plic sigilat are posibilitatea de a vota la urnă, prin procură sau prin corespondenţă electronică, în condiţiile prevăzute în prezenta secţiune.

Art.R.176-4-1

Materialul de vot prin corespondenţă cu plic închis cuprinde un plic de expediţie, un plic de identificare, un plic electoral precum şi o notiţă explicativă privind utilizarea acestora, care conţine dispoziţiile art.R.176-4-2, R.176-4-3 şi R.176-4-6.; notiţa conţine şi invitaţia adresată alegătorului de a se asigura că circumstanţele locale nu riscă să devină un obstacol în exercitarea la timp a votului prin corespondenţă cu plic sigilat.

Materialul se trimite alegătorilor care au solicitat atât expedierea circularelor, cât şi a buletinelor de vot în aplicarea articolului R.34.

Art.176-4-2

Plicul de identificare cu numele, prenumele şi semnătura alegătorului, în care se introduce plicul electoral ce conţine buletinul de vot, trebuie să ajungă la ambasador sau la şeful postului consular însărcinat cu organizarea operaţiunilor de votare cel târziu în ziua de vineri care precedă data scrutinului, la ora 12,00 (ora locală legală). În circumscripţiile electorale din America, plicul trebuie să ajungă cel târziu în joia care precedă data scrutinului, la ora 12,00 (ora locală legală).

Art.R.176-4-3

Pentru a permite verificarea identităţii sale, alegătorul anexează la plicul de identificare, o copie a unuia din documentele care figurează pe lista prevăzută la alineatul 2 al art.R.176-1-10.

Art.R.176-4-4

Fiecare ambasador sau şef de post consular însărcinat cu organizarea operaţiunilor de votare ţine un registru de vot prin corespondenţă cu plic sigilat, care are paginile numerotate. În registru se înscriu, în ordinea sosirii,  plicurile de identificare. Plicul se numerotează cu un număr de ordine.

În registru se înscriu, fără întârziere, numărul de ordine, data şi ora sosirii plicului la ambasadă sau la postul consular în cauză, numele şi prenumele alegătorului, numărul de înscriere în lista electorală, precum şi numele agentului care a făcut înregistrarea. Dacă este cazul, acesta din urmă semnalează plicurile de identificare pe care le consideră ca aflându-se sub incidenţa articolului R.176-4-6.

Orice alegător şi orice candidat sau reprezentantul acestuia, în sensul art.R.176-1-13, pot consulta registrul şi pot consemna observaţiile pe care le au referitoare la operaţiunile de votare prin corespondenţă.

Art.R.176-4-5

Plicurile de identificare şi documentele justificative prevăzute la art.R.176-4-3 se păstrează într-un loc securizat, sub responsabilitatea ambasadorului sau a şefului postului consular.

La expirarea termenului prevăzut la art.R.176-4-2, aceste documente se predau, împreună cu registrul prevăzut la art.R.176-4-4, biroului centralizator al circumscripţiei consulare.

După ce verifică identitatea alegătorilor pe baza documentelor prevăzute la art.R.176-4-3 şi după ce s-au asigurat că aceştia nu au luat deja parte la votul pe cale electronică, membrii biroului centralizator marchează pe listele electorale votul fiecărui alegător care a participat la scrutinul prin corespondenţă cu plic sigilat. 

După efectuarea acestor operaţiuni, plicurile de identificare, rămase închise, precum şi registrul de vot prin corespondenţă cu plic sigilat se restituie ambasadorului sau şefului de post consular pentru a fi păstrate în condiţiile prevăzute la primul alineat.

De asemenea, acestuia i se înmânează şi listele electorale ce urmează a fi  transmise birourilor de votare prevăzute la art.R.176-1-3.

Art.R.176-4-6

Nu se înregistrează plicurile de identificare:

1. primite de la acelaşi alegător sau de la un alegător care a votat deja electronic;

2. ajunse după expirarea termenului prevăzut la art.R.176-4-2  sau care nu au menţiunile cerute de acelaşi articol;

3. care nu conţin documentul justificativ prevăzut de art.R.176-4-3;

4. la care biroul de vot centralizator nu a autentificat identitatea alegătorului.

Plicurile, contrasemnate de membrii biroului de vot centralizator, se anexează procesului-verbal conform modalităţilor prevăzute la art.L.66.

Plicurile primite după încheierea scrutinului nu se deschid şi se distrug în prezenţa ambasadorului sau a şefului de post consular, pe bază de proces-verbal.

Art.R.176-4-7

La ora deschiderii scrutinului prevăzută la art.R.176-1-2, ambasadorul sau şeful postului consular înmânează documentele menţionate la primul şi al doilea alineat al art.R.176-4-5 membrilor biroului de vot centralizator. Aceştia deschid plicurile de identificare şi depun plicurile electorale din întreaga circumscripţie consulară, în urna de vot prin corespondenţă cu plic sigilat.

La încheierea scrutinului, plicurile de identificare şi documentele justificative prevăzute la art.R.176-4-3 se restituie ambasadorului sau şefului de post consular pentru a fi păstrate, în condiţiile prevăzute la primul alineat al art.R.176-4-5, până la expirarea termenelor menţionate la art.R.179-1.”



	Letonia
	Legea privind alegerea membrilor Parlamentului
“Art.43
(…)
3. Alegătorii care, la data alegerilor, au domiciliul în străinătate pot vota personal, în ziua alegerilor, la una din secţiile de votare sau pot vota prin corespondenţă, conform procedurii prevăzute de prezenta lege. 
Art.46

1. După primirea materialelor electorale prin poştă, alegătorul alege buletinul de vot care conţine lista candidaţilor pe care intenţionează să îi voteze, îl completează conform art.23 din prezenta lege, introduce buletinul de vot în plicul electoral şi îl sigilează. 

2. Alegătorul introduce plicul electoral sigilat în plicul exterior, împreună cu formularul de înregistrare care conţine numele şi prenumele său, precum şi codul numeric personal şi trimite imediat plicul electoral exterior comisiei de la secţia de votare de la care a primit materialele electorale. Pe plicul exterior figurează numărul alegătorului din registrul alegătorilor prin corespondenţă, precum şi menţiunea că plicul conţine un buletin de vot.

Art.47

1. Comisia secţiei de votare numără voturile conform procedurii prevăzute la Capitolul IV din prezenta lege.

2. Comisia secţiei de votare deschide numai plicurile electorale exterioare  primite la ora începerii numătorii voturilor. Plicurile electorale valide rămân închise până la deschiderea urnelor.

3. După deschiderea urnelor şi selectarea buletinelor de vot valabile, comisia secţiei de votare adaugă acestora plicurile electorale primite prin poştă. 

Art.48

1. Dacă înainte de începerea numărătorii voturilor comisia secţiei de votare primeşte un plic adresat secţiei respective care poartă menţiunea referitoare la buletinul de vot aflat în interior, comisia procedează după cum urmează:

1) verifică dacă numele alegătorului este înscris în registrul alegătorilor prin corespondenţă şi dacă în registru nu a fost înregistrată deja primirea unui plic electoral de la alegătorul în cauză;

2) verifică dacă plicul electoral poartă ştampila comisiei secţiei de votare în cauză;

3) înregistrează primirea plicului în registrul alegătorilor prin corespondenţă

2. Plicul electoral se consideră invalid dacă:

1) nu poartă ştampila comisiei secţiei de votare corespunzătoare;

2) a fost trimis prin poştă de un alegător al cărui nume nu figurează în registrul alegătorilor prin corespondenţă;

3) a fost trimis prin poştă de un alegător care a trimis un plic electoral deja înregistrat în registrul alegătorilor prin corespondenţă.

3. Plicurile electorale invalide nu se deschid şi nu se introduc în urnă. Plicurile se numerotează, iar în procesul-verbal se menţionează motivele pentru care acestea nu au fost considerate valide.”



	Lituania
	Legea nr.I-27219/1992 privind alegerea membrilor Parlamentului
„Art.70 - Secţiile de votare din cadrul misiunilor diplomatice şi consulare ale Republicii Lituania

1. Alegătorii stabiliţi în străinătate au dreptul de a vota la misiunile diplomatice şi consulare ale Republicii Lituania în timpul programului de lucru al acestora. Pentru exercitarea votului, se alocă cel puţin 4 ore din programul de lucru al acestor instituţii. Secţiile de votare se închid în ziua în care se desfăşoară alegerile în Republica Lituania.

2. Comisiile electorale înfiinţate de misiunile diplomatice şi consulare ale Republicii Lituania înmânează documentele electorale alegătorilor care le-au notificat locul de reşedinţă sau, la solicitarea alegătorilor, trimit şi primesc aceste documente prin poştă.

3. Alegătorilor care votează la o misiune diplomatică sau consulară a Republicii Lituania li se interzice scoaterea din incintă a documentelor electorale sau înmânarea documentelor către alte persoane.“

	Marea Britanie
	Legea din 2000 privind reprezentarea poporului, Anexa 4 – Votul prin procură şi votul prin corespondenţă, art.3


	Olanda
	Legea electorală din 1989
„Capitolul M – Votul prin corespondenţă

& 1. Dispoziţii generale: votul prin corespondenţă în municipiul Haga

Art.M.1

La alegerile pentru Camera Reprezentanţilor, alegătorul care, în ziua alegerilor, domiciliază în străinătate, se află în afara graniţelor ţării din motive profesionale proprii sau ale soţiei/partenerului/părintelui are dreptul, la solicitarea sa, de a vota prin corespondenţă în conformitate cu prevederile acestui capitol. (…)

Art.M.6

1. Primarul oraşului Haga trimite alegătorului, cât de repede posibil, şi în modalitatea stabilită prin ordin al consiliului, următoarele documente:

a. buletinul de vot;

b. un plic de expediere care poartă adresa primarului;

c. certificatul de vot prin corespondenţă care conţine declaraţia semnată de alegător prin care acesta atestă faptul că a completat personal buletinul de vot;

d. un plic mai mic pentru buletinul de vot;

e. un set de instrucţiuni pentru alegător. (…)

Art.M.7

1. Alegătorul votează pe buletinul de vot trimis, colorând în roşu pătratul alb aflat în partea opusă numelui candidatului pe care doreşte să îl voteze.

2. Apoi, împătureşte buletinul de vot în aşa fel încât să nu fie vizibile numele candidaţilor şi introduce buletinul în plicul special (pentru buletinul de vot).

3. Pe certificatul de vot prin corespondenţă, alegătorul declară, sub semnatură, că a completat personal buletinul de vot.

4. Certificatul de vot prin corespondenţă şi plicul care conţine buletinul de vot sunt introduse în plicul electoral exterior care, sigilat, se trimite primarului oraşului Haga sau şefului misiunii consulare cu competenţă pe teritoriul în care se află reşedinţa alegătorului şi care va dispune ca plicul să fie trimis cât de curând posibil, primarului oraşului Haga.

5. Alegătorul trebuie să se asigure că plicul exterior este timbrat corespunzător.

& 2. Votul prin corespondenţă în afara graniţelor ţării

Art.M.13

1. Cu consultarea ministrului de interne, ministrul afacerilor externe poate desemna misiunile diplomatice sau consulare a Olandei în care se înfiinţează comisii electorale/secţii de votare pentru votul prin corespondenţă. Notificarea privind stabilirea acestora se publică în Gazeta Guvernului.

2. De asemenea, se poate înfiinţa o comisie electorală/secţie de votare pentru persoanele cu drept de vot care domiciliază într-o altă ţară decât cea în care îşi are sediul misiunea diplomatică sau consulară a Olandei. (…)

4. Membrii şi membrii supleanţi ai comisiei electorale pentru votul prin corespondenţă prevăzute la paragrafele 1 şi 3 sunt numiţi înaintea fiecărei alegeri de către ministrul afacerilor externe sau de ministrul de interne.

Art.M.14

Primarul oraşului Haga sau orice altă persoană oficială desemnată de acesta trimite prin poşta diplomatică, cât de curând posibil, toate cererile depuse de persoanele cu reşedinţa în ţara prevăzută la art.M.13 sau care, în ziua alegerilor, vor locui în această ţară, şefului misiunii diplomatice sau consulare desemnată în conformitate cu art.M.13, paragraf 1 sau reprezentantului Olandei în Antilele Olandeze sau Aruba.

Art.M.15

Alegătorul care îşi exprimă votul prin corespondenţă la o misiune diplomatică sau consulară a Olandei din străinătate sau la Reprezentanţa Olandei în Antilele Olandeze sau Aruba primeşte de la primarul oraşului Haga un plic de expediere care poartă adresa preşedintelui comisiei electorale pentru votul prin corespondenţă înfiinţată în ţara respectivă. După îndeplinirea procedurilor prevăzută la art.M.7, alegătorul trimite plicul preşedintelui menţionat.”



	Slovenia
	Legea din 1992 privind alegerea membrilor Adunării Naţionale, art.82


	Suedia
	Legea electorală nr.837/2005, Capitolul 7. Dispoziţii generale privind votul
„Votul prin corespondenţă

Cine poate vota prin corespondenţă

Art.11. Pot vota prin corespondenţă alegătorii cu reşedinţa în străinătate sau care se află la bordul navelor în ape internaţionale.

Când poate fi organizat votul prin corespondenţă

Art.12

Votul prin corespondenţă poate fi organizat cu cel puţin 45 de zile înainte de data scrutinului.

Totuşi, în cazul alegerilor, altele decât alegerile generale parlamentare, alegerile adunărilor municipale şi locale şi alegerile pentru Parlamentul European, votul prin corespondenţă poate fi organizat numai după stabilirea datei alegerii.

Cum se organizează votul prin corespondenţă

Art.13. Alegătorii care doresc să voteze prin corespondenţă procedează după cum urmează:

1. în prezenţa a 2 martori, introduc plicul în care se află buletinul de vot, într-un plic exterior;

2. lipesc plicul exterior;

3. pe plicul exterior, alegătorii

a. certifică faptul că au pregătit ei înşişi plicul interior şi pe cel exterior, că acestea nu au fost pregătite înainte şi că şi-au exercitat votul în afara graniţelor ţării sau la bordul unei nave care navighează în ape internaţionale;

b. menţionează numele şi codurile numerice personale.

Pe plicul exterior, martorii îşi declară

1. numele şi prenumele;

2. codurile numerice personale sau alte date de identificare corespunzătoare;

3. adresele

şi certifică faptul că alegătorul a efectuat personal operaţiunile prevăzute la paragraful 1, precum şi faptul că nu există nici o dovadă că informaţia furnizată de alegător nu este corectă.

Martorul trebuie să aibă vârsta de 18 ani.

Cum se trimit voturile prin corespondenţă

Art.14. După finalizarea plicului exterior, alegătorii

1. introduc plicul în plicul destinat voturilor prin corespondenţă;

2. introduc cartea de alegător/copie după cartea de vizită sau, în lipsa acestora, o carte de vizită pe care alegătorul îşi scrie codul numeric personal şi numele;

3. lipesc plicul;

4. din străinătate sau de la bordul navei, trimit plicul către Autoritatea Electorală Centrală.”

Legea no.84/2003 privind votul prin corespondenţă

 „Art.1
În baza acestei legi, alegătorii care se află în străinătate sau la bordul navelor care navighează în ape internaţionale pot vota prin corespondenţă în cadrul alegerilor generale pentru Parlament, al alegerilor Consiliului districtual şi al Adunărilor municipale, al alegerilor parlamentare anticipate, al alegerilor pentru Parlamentul European şi al referendumurilor. (…)”





c. Votul prin procură
Este reglementat în Belgia, Franţa, Marea Britanie, Olanda şi Suedia.
	Stat membru
	Reglementare juridică



	Belgia
	Codul electoral, Titlul IV-bis, Votul cetăţenilor belgieni cu reşedinţa în străinătate, art.180

	Franţa
	Codul electoral, Partea legislativă
“Capitolul VI - Votul

Secţiunea 3 – Votul prin procură

Art.L.71

Dreptul de vot prin procură poate fi exercitat la cererea:

a. Alegătorilor care atestă sub cuvânt de onoare că din motive profesionale, din cauza unui handicap, pentru motive de sănătate sau din motive legate de asistenţa acordată unei persoane bolnave sau infirme, nu pot fi prezenţi în comuna de înscriere în ziua scrutinului sau de a participa la scrutin chiar dacă sunt prezenţi.

b. Alegătorii care atestă sub cuvânt de onoare că din motive legate de obligaţii de formare, că sunt în vacanţă sau că locuiesc într-o comună diferită de cea în care sunt înscrişi pe o listă electorală, nu sunt prezenţi în comuna de înscriere în ziua scrutinului.

c. Persoanele aflate în arest preventiv şi deţinuţii care execută o pedeapsă care nu a antrenat incapacitatea electorală.”
Codul electoral – Partea regulamentară
“Cartea III – Dispoziţii specifice pentru alegerea deputaţilor de către francezii stabiliţi în străinătate
Subsecţiunea 3 – Votul prin procură

(…)

Art.R.176-2.1

Pentru aplicarea art.R.73, mandantul trebuie să-şi dovedească identitatea şi să-şi dea cuvântul de onoare că se află în imposibilitatea de a merge la biroul de vot în ziua scrutinului. (…)

Art.R.176-2-3

Pentru aplicarea art.R.75, autoritatea în faţa căreia se întocmeşte procura trimite acest document, prin poştă, fax sau curier electronic, ambasadorului sau şefului postului consular însărcinat cu organizarea operaţiunilor de votare. (…)



	Marea Britanie


	Legea din 2000 privind reprezentarea poporului

“Anexa 4 – Votul prin procură şi votul prin corespondenţă

(…)

Votul prin procură şi prin corespondenţă exercitat pe perioadă determinată sau nedeterminată

Art.3

(1) Dacă o persoană solicită funcţionarului-registrator să voteze prin corespondenţă la alegerile parlamentare, la cele locale sau la ambele (pentru o perioadă nedeterminată sau pe perioada specificată în cerere), funcţionarul registrator admite cererea în cazul în care:

a. constată că solicitantul este sau poate fi înregistrat în registrul alegătorilor parlamentari/alegătorilor guvernului local sau, după caz, în ambele registre, şi

b. cererea îndeplineşte condiţiile legale.

(2) Dacă o persoană solicită funcţionarului-registrator să voteze prin procură la alegerile parlamentare, la alegerile guvernului local sau la ambele (pe o perioadă nedeterminată sau pe perioada specificată în cerere), funcţionarul-registrator admite cererea în cazul în care:

a. constată că solicitantul are dreptul de a vota prin procură în cadrul alegerilor pentru care se face solicitarea;

b. constată că solicitantul este sau poate fi înregistrat în registrul alegătorilor parlamentari, al alegătorilor guvernului local sau, după caz, în ambele registre, şi

c. cererea îndeplineşte condiţiile legale.

(3) În sensul acestui paragraf, o persoană poate vota prin procură la alegerile parlamentare sau locale dacă:

a. este înregistrată ca alegător

b. este motivat prezumată că:

i) nu se poate prezenta personal la secţia de votare la care este arondată, sau

ii) nu poate vota fără ajutor fiind oarbă sau afectată de o altă incapacitate fizică;

c. este motivat prezumată a nu se putea prezenta la secţia de votare din motive care ţin de natura generală a ocupaţiei, funcţiei sau postului, proprie sau a soţului/soţiei, de faptul că participă la un curs organizat de o instituţie de învăţământ – ea însăşi sau soţul/soţia -, sau

d. nu poate veni personal de la adresa de reşedinţă la secţia de votare fără a face o călătorie pe cale aeriană sau maritimă, şi

o persoană are dreptul de a vota prin procură la alegerile parlamentare dacă este înregistrată pe baza declaraţiei alegătorului cu reşedinţa în străinătate.

(4) Funcţionarul-registrator ţine evidenţa solicitanţilor ale căror cereri au fost admise, arătând:

a. dacă cererile acestora:

i) au fost formulate pentru alegerile parlamentare, pentru alegerile guvernului local sau pentru ambele, şi

ii) s-a optat pentru votul prin corespondenţă sau prin procură, pentru o perioadă nedeterminată sau determinată (specificând perioada);

b. în cazul celor care pot vota prin corespondenţă, că adresele menţionate de aceştia în cereri sunt adresele la care va fi trimis materialul electoral, şi

c. în cazul celor care pot vota prin procură, numele şi adresele celor desemnaţi ca mandatari.

(5) Funcţionarul-registrator va radia din evidenţa persoana dacă:

a. aceasta solicită radierea;

b. în cazul unei persoane înregistrate, dacă expiră termenul de valabilitate al înregistrării la adresa de reşedinţă sau dacă valabilitatea înregistrării expiră ca urmare a:

i) unei declaraţii de serviciu;

ii) unei declaraţii de conexiune locală;

iii) unei declaraţii de alegător cu reşedinţa în străinătate.

c. în cazul unei persoane figurând în evidenţă ca alegător prin procură, dacă funcţionarul-registrator anunţă în scris că are motive să creadă că s-a produs o schimbare materială de circumstanţe, sau

d. în cazul unei persoane care a solicitat să voteze prin corespondenţă sau prin procură pentru o perioadă determinată, la expirarea acestei perioade.

(6) Persoana care figurează în evidenţe ca alegător prin corespondenţă îşi poate modifica ulterior opţiunea, solicitând funcţionarului-registrator să voteze prin procură (pe o perioadă nedeterminată sau pe perioada specificată în cerere); şi, dacă funcţionarului-registrator i se solicită admiterea cererii, dacă aceasta îndeplineşte condiţiile prevăzute la paragraful 2, funcţionarul-registrator va modifica în mod corespunzător înregistrarea.

(7) Persoana care figurează în evidenţe ca alegător prin procură îşi poate modifica ulterior opţiunea, solicitând funcţionarului-registrator să voteze prin corespondenţă (pe o perioadă nedeterminată sau pe perioada specificată în cerere); şi, dacă cererea îndeplineşte condiţiile legale, funcţionarul-registrator va modifica în mod corespunzător înregistrarea.”


	Olanda
	Legea electorală din 1989
„Capitolul L – Votul prin procură

&1. Dispoziţii generale

Art. L.1

Poate vota prin procură, în conformitate cu prevederile acestui capitol,  alegătorul care are motive să considere că nu poate vota personal.

Art.L.2

1. Autorizaţia poate fi acordată în baza cererii scrise prevăzute la Secţiunea 2 sau a prezentării cărţii de înregistrare ca alegător prevăzută la Secţiunea 3 din prezentul capitol.

2. Cererea scrisă de a vota prin procură nu poate fi făcută de un alegător căruia i s-a permis să voteze personal, la secţia de votare aleasă de acesta, sau prin corespondenţă.

Art.L.3

Mandatarul poate vota în baza autorizaţiei numai în momentul în care îşi exprimă propriul vot.

Art.L.4

Un alegător nu poate accepta mai mult de două desemnări ca mandatar.

(…)”



	Suedia
	Legea electorală nr.837/2005
„Capitolul 7 – Dispoziţii generale privind votul

Votul prin reprezentant

Art.4. Alegătorii care din cauza unei maladii, a unei dizabilităţi sau a vârstei nu pot veni personal la un birou de vot, pot depune buletinul de vot prin intermediul unui reprezentant.

De asemenea, pot vota prin reprezentant:

1. alegătorii deserviţi de poştaşii rurali AB, în măsura prevăzută la Capitolul 3, art.6;

2. alegătorii care sunt deţinuţi în arest preventiv;

3. alegătorii care sunt deţinuţi în închisoare şi care, din motive de securitate, nu pot vota în acelaşi loc cu ceilalţi deţinuţi ai închisorii.

Voturile prin reprezentanţi se trimit în plicuri exterioare destinate votului prin reprezentant.

Art.5. Calitatea de reprezentant poate fi deţinută de:

1. Soţia sau partenera alegătorului, copiii alegătorului, soţiei sau partenerei de viaţă, nepoţii, părinţii sau fraţii;

2. persoanele care în virtutea profesiei sau într-un mod similar acordă îngrijire alegătorului sau îi acordă ajutor în problemele personale;

3. persoanele special desemnate în acest scop de către municipalitate;

4. poştaşii rurali angajaţi ai Poştei AB;

5. angajaţii centrelor de detenţie/închisorilor.

Când se poate exercita votul prin reprezentant

Art.6. La alegerile parlamentare, municipale, locale şi europene votul prin reprezentant poate avea loc nu mai devreme de 24 de zile înainte de data scrutinului. (…)

Cum se desfăşoară votul prin reprezentant

Art.7. Alegătorii care doresc să voteze prin reprezentant procedează după cum urmează:

1. în prezenţa reprezentantului şi a martorului introduce plicul conţinând buletinul de vot, în plicul exterior pentru votul prin reprezentant;

2. închide plicul exterior;

3. pe plic:

a. certifică faptul că au pregătit personal plicul cu buletinul de vot şi plicul exterior şi că nu au pregătit plicul cu buletinul de vot mai devreme decât prevede legea; alegătorii prevăzuţi la art.4, paragraf 1 certifică, de asemenea, pe plicul exterior, faptul că îndeplinesc condiţiile pentru a vota prin reprezentant;

b. înscriu numele şi codul numeric personal.

Pe plicul exterior, martorul şi reprezentantul îşi înscriu:

1. numele şi prenumele;

2. codurile numerice personale;

3. adresele

şi certifică faptul că alegătorul a efectuat personal operaţiunile prevăzute la primul şi al doilea paragraf, precum şi faptul că nu au cunoştinţă de nimic care să arate că informaţia furnizată de alegător nu este corectă. În plus, menţionează în care din categoriile prevăzute la art.5 se încadrează reprezentantul.

Martorul trebuie să aibă vârsta de 18 ani împliniţi. (…)

Art.9. Alegătorii care nu sunt cunoscuţi de către reprezentant trebuie să prezinte acestuia un document de identitate sau să-şi dovedească identitatea într-o altă modalitate. În caz contrar, reprezentantul nu poate primi votul alegătorului.

Art.10. Alegătorii înmânează reprezentantului cărţile de alegător şi plicul exterior. (…)”





d. Votul anticipat 
Este reglementat în Danemarca, Finlanda, Lituania şi Malta. 
	Stat membru
	Reglementare juridică



	Danemarca
	Legea nr.271/1987 privind alegerile parlamentare
“Votul anticipat în Insulele Feroe, Groenlanda şi în străinătate

Art.57

1. Alegătorii care locuiesc în Insulele Feroe sau Groenlanda pot vota anticipat la birourile naţionale de înregistrare din Feroe sau Groenlanda sau cu asistentul electoral desemnat de Ministerul de Interne şi al Sănătăţii.

2. Alegătorii care locuiesc în străinătate pot vota anticipat la reprezentanţele diplomatice sau consulare sau cu asistentul electoral desemnat de Ministerul de Interne şi al Sănătăţii.

3. Voturile anticipate exprimate cu mai mult de 3 luni înainte de data alegerii nu sunt luate în considerare.

4. După convocarea alegerilor generale, Ministerul de Interne şi al Sănătăţii va notifica acest lucru reprezentanţelor daneze şi asistenţilor electorali din străinătate.
Procedura votului anticipat

Art.61

1. Alegătorii care doresc să-şi exprime votul anticipat trebuie să-şi dovedească identitatea în faţa asistentului electoral. Materialele aferente votului anticipat se emit în conformitate cu art.60.

2. Alegătorul indică pe buletinul de vot numele sau sigla partidului care are candidaţi în circumscripţia plurinominală în care alegătorul este înscris în registrul electoral. În cazul în care alegătorul doreşte să-şi exprime votul pentru un anumit candidat din circumscripţia plurinominală corespunzătoare, acesta notează numele candidatului, cu posibila adăugare a numelui sau siglei partidului. 

3. Alegătorul completează buletinul de vot fără a fi privit de alte persoane şi îl pune în plic. Apoi, alegătorul completează plicul exterior şi îl semnează în prezenţa asistentului electoral, care confirmă exercitarea dreptului de vot.

4. Dacă alegătorul nu poate completa buletinul de vot sau nu poate completa şi semna plicul exterior, asistentul/asistenţii electoral/electorali vor acorda asistenţa necesară, în conformitate cu paragraful 6. Suplimentar asistentului electoral sau în cazul mai multor asistenţi electorali, în locul unuia dintre aceştia, alegătorul poate solicita acordarea asistenţei de către o persoană pentru care a optat. Asistenţa astfel acordată trebuie menţionată pe plicul exterior. 

5. Persoana care candidează într-o circumscripţie plurinominală nu poate acorda asistenţă la votare în calitate de asistent electoral. 

6. Asistenţa în completarea buletinului de vot se poate acorda numai dacă alegătorul poate indica direct şi fără ambiguitate, persoanei care acordă asistenţă, partidul sau candidatul pentru care doreşte să voteze.

7. Plicul cu buletinul de vot şi scrisoarea de însoţire se introduc în plicul exterior, care se trimite consiliului local al municipalităţii care ţine registrul electoral în care figurează alegătorul. Pe plicul exterior se menţionează numele, data naşterii şi adresa permanentă a alegătorului.

Art.62

1. Este interzis ca, în timpul procedurii de votare, asistenţii electorali să sfătuiască sau să sugereze alegătorului pentru ce partid sau candidat să voteze. Aceştia au obligaţia de a nu declara persoanelor neautorizate dacă un alegător a votat anticipat sau de a furniza orice altă informaţie privind votul unui alegător. 
2. Nu se permite nici unei persoane neautorizate să verifice sistematic dacă alegătorii îşi exercită votul anticipat. 

Art.63

1. Ministerul de Interne şi al Sănătăţii va stabili norme detaliate de reglementare a organizării şi iniţierii votului anticipat şi a procedurilor aferente exercitării anticipate a votului. (…)

Art.67

1. Alegătorul care şi-a exercitat votul anticipat care a fost luat în considerare, nu mai are dreptul de a vota, în ziua alegerii, la biroul de votare. (…)”

	Finlanda


	Legea nr.714/1998 privind alegerile

“Art.4 – Procedura alegerii

Alegerile încep prin organizarea votării anticipate şi stabilirea unei date de exercitare a votului. Municipalitatea răspunde de organizarea votării anticipate şi stabilirea datei votării în Finlanda, iar Ministerul Afacerilor Externe răspunde organizarea votării anticipate în străinătate. (…)


Art.9 - Secţiile de votare anticipată 

Secţiile de votare anticipată sunt:

(…)

2. Ambasadele finlandeze şi birourile acestora stabilite prin decret al Guvernului. (…)
Art.46 - Dreptul de a vota anticipat

Orice persoană cu drept de vot are dreptul de a vota anticipat la secţiile de votare anticipată din Finlanda şi la misiunile diplomatice finlandeze din străinătate. Persoanele cu drept de vot a căror abilitate de mişcare sau funcţionare este limitată de o manieră care nu le permite deplasarea la secţia de votare/secţia de votare anticipată pot, conform prevederilor art.55, vota anticipat acasă, în municipalitatea finlandeză înregistrată ca municipalitate de reşedinţă.

Art.47 – Perioada de exercitare a votului anticipat

În străinătate, votul anticipat începe cu 11 zile şi se încheie cu 8 zile înainte de data alegerilor, iar în Finlanda cu 5 zile înainte de data alegerilor. La bordul vaselor finlandeze, votul anticipat poate începe, cu excepţia celui de-al doilea tur de scrutin al alegerilor prezidenţiale, cu 18 zile înainte de data scrutinului.

O secţie de votare anticipată generală este deschisă pentru votarea anticipată în toate zilele din perioada prevăzută la art.1, cu excepţia cazurilor speciale prevăzute prin decizie a consiliului executiv municipal.

În baza dispoziţiilor unui decret guvernamental, perioada de timp pentru votarea anticipată la misiunile diplomatice finlandeze şi la oficiile acestora poate fi mai mică decât cea prevăzută la art.1. 

Art.48 – Programul orar al votării anticipate

Votarea anticipată se desfăşoară în perioadele de timp alocate votării:

(…)

2. la o misiune diplomatică finlandeză în fiecare zi stabilită de şeful misiunii, cu excepţia duminicii Paştelui, a duminicii Rusaliilor, a sărbătorii sânzienelor, a ajunului Crăciunului, a zilei de Crăciun şi a celei de-a doua zi de după Crăciun.  (…)
Art.58 – Exercitarea votului anticipat
În cadrul alegerilor parlamentare şi municipale, orice persoană cu drept de vot îşi poate exprima votul pentru un candidat care figurează pe lista combinată a candidaţilor din circumscripţia electorală sau municipalitatea în care alegătorul este înregistrat ca având drept de vot la alegerile în cauză; la alegerile pentru Parlamentul European pentru un candidat din listele combinate de candidaţi, iar la alegerile prezidenţiale pentru un candidat din lista de candidaţi.”

	Lituania


	Legea nr.I-27219/1992 privind alegerea membrilor
Parlamentului

„Art.671 - Votul la domiciliu şi votul anticipat

(…)

2. Alegătorii care nu se pot prezenta la secţia de votare la data alegerilor pot vota anticipat. Votul anticipat se organizează de comisia electorală de circumscripţie. Votul anticipat se desfăşoară în intervalul cuprins între orele 12,00-20,00 în zilele de miercuri şi joi care precedă data alegerii, în spaţii pregătite corespunzător şi potrivite pentru votare, situate în clădirea primăriei municipiului pe teritoriul căruia se află secţia de votare. Dacă în cadrul unei circumscripţii sunt cuprinse mai multe municipii, votul anticipat se organizează în toate aceste municipii. Pentru emiterea şi colectarea buletinelor de vot şi a plicurilor electorale din cadrul votării anticipate, preşedintele comisiei electorale de circumscripţie desemnează cel puţin 2 membri ai comisiei electorale de circumscripţie sau ai biroului secţiei de votare care nu pot fi propuşi de acelaşi partid politic. Preşedintele comisiei electorale de circumscripţie desemnează un membru al comisiei electorale de circumscripţie pentru a supraveghea votarea anticipată.

3. În cazul în care alegerile/alegerile parţiale parlamentare nu se desfăşoară în circumscripţiile din Republica Lituania, votul anticipat se organizează în circumscripţii în conformitate cu procedura prevăzută la paragraful 2 al prezentului articol. În celelalte circumscripţii, alegătorul poate vota anticipat la oficiul central poştal din comitat în conformitate cu procedura stabilită de Comisia Electorală Centrală.“ 

	Malta
	Legea XXI din 1991 privind alegerile generale

Art.77 – Secţiile mixte de votare, 3.A - Votul anticipat

În Malta, votul anticipat este singura metodă de votare pentru cei aflaţi în afara ţării în ziua alegerilor.


e. Votul electronic 
Este permis în Estonia, Franţa şi Olanda.
	Stat membru
	Reglementare juridică



	Estonia


	Legea din 2004  privind alegerile parlamentare
„Art.44 – Votul electronic

1. Alegătorul poate vota electronic pe site-ul Comisiei Electorale Naţionale, în zilele prevăzute la art.38(2)3. Alegătorul trebuie să exercite personal acest drept. 

2. Alegătorul se identifică pe baza unui document de identitate care permite autentificarea digitală.

3. După identificarea alegătorului, pe site se afişează lista consolidată a candidaţilor din circumscripţia electorală în care se află reşedinţa alegătorului.

4. Alegătorul marchează numele candidatului pe care doreşte să-l voteze în circumscripţia electorală în care are reşedinţa şi confirmă votul prin intermediul semnăturii electronice cu ajutorul certificatului de autorizare a semnăturii electronice pe documentul de identitate.

5. Pe monitor apare o notă referitoare la acceptarea votului.

6. Alegătorul îşi poate modifica votul electronic astfel:

a) votând din nou electronic în perioada prevăzută la art.38(2)3 al prezentei legi;

b) votând cu buletinul de vot în perioada cuprinsă între 6 şi 4 zile înaintea datei alegerilor conform procedurii prevăzute la art.40-43, 45 sau 47 din prezenta lege.

Art.53 – Votul electronic exercitat în afara graniţelor ţării

1. Alegătorul înscris în lista alegătorilor cu reşedinţa permanentă/temporară în străinătate poate vota pe site-ul Comisiei Electorale Naţionale.

2. Votul electronic se exercită în perioada prevăzută la art.38(2)3 şi conform procedurii prevăzute la art.44 din prezenta lege.”

	Franţa


	Codul electoral – Partea regulamentară, Cartea III – Dispoziţii specifice pentru alegerea deputaţilor de către francezii stabiliţi în străinătate

„Subsecţiunea 4 – Votul prin corespondenţă electronică

Art.R.176-3

I. Pentru alegerea deputaţilor de către francezii stabiliţi în străinătate, alegătorii menţionaţi la art.R.172 pot vota prin corespondenţă electronică. În acest scop, se crează un program automatizat de date cu caracter personal, sub responsabilitatea ministrului de interne şi a ministrului afacerilor externe.

Programul automatizat garantează separarea, în fişiere distincte, a datelor referitoare la alegători, pe de o parte, şi la voturi, pe de altă parte.

Drepturile de acces şi de modificare a programului, prevăzute la articolele 39 şi 40 din Legea nr.78-17 din 6 ianuarie 1978 privind informatica, fişierele şi libertăţile, se exercită de către ambasador sau de şeful postului consular însărcinat cu organizarea operaţiunilor de votare. Dreptul de opoziţie prevăzut la art.38 al aceleiaşi legi nu se aplică acestui program automatizat.

II. Anterior punerii în aplicare sau oricărei modificări substanţiale de concepţie, sistemul votului electronic face obiectul unei expertize independente care are ca scop verificarea respectării garanţiilor prevăzute la prezenta subsecţiune.

III. Prin decizie comună a ministrului de interne şi a ministrului afacerilor externe se precizează caracteristicile programului prevăzut la alin.I.

Aceasta stabileşte îndeosebi:

1. Categoriile de date cu caracter personal înregistrate în program;

2. Modalităţile de expertiză independentă prevăzută la alin.II;

3. Garanţiile pentru un eventual recurs la un prestator tehnic însărcinat cu managementul realizării programului automatizat, precum şi cu modalităţile de intervenţie, respectând obligaţiile de securitate care rezultă din prezenta subsecţiune;

4. Modalităţile de transmitere a elementelor de identificare şi de autentificare prevăzute la art.R.176-3-7, precum şi modalităţile de recuperare de către alegător a elementului de autentificare;

5. Condiţiile de punere în practică a unui dispozitiv de salvare în caz de disfuncţionalitate. (…)
Art.R.176-3-6

Ministrul afacerilor externe, ambasadorul sau şeful postului consular informează alegătorii asupra modalităţilor de accesare a sistemului de votare electronică şi asupra funcţionării generale a acestuia. (…)

Art.176-3-7

Identitatea alegătorului care votează electronic este atestată de un element de identificare asociat cu un element de autentificare. Aceste instrumente, care nu au legătură cu starea civilă a alegătorului, sunt create de o manieră aleatorie de către responsabilii de program prevăzuţi la art.R.176-3. Acestea se transmit separat alegătorului, prin modalităţi diferite, în aşa fel încât să se garanteze confidenţialitatea şi să se prevină orice uzurpare de identitate.

Elementul de identificare se trimite în perioada cuprinsă între a 6-a şi a 3-a zi de miercuri care precedă data scrutinului. Acest lucru este valabil pentru primul şi, atunci când este cazul, pentru al doilea tur de scrutin.

Elementul de autentificare se transmite în perioada cuprinsă între a 2-a şi a 4-a zi de marţi care precedă data scrutinului. În cazul celui de-al doilea tur de scrutin, un nou element de autentificare este transmis în perioada cuprinsă între a 3-a zi de miercuri care precedă data scrutinului şi începutul votului prevăzut la art.R.176-3-8. În cazul pierderii, alegătorul poate recupera numai elementul de autentificare.

Art.176-3-8

În toate circumscripţiile electorale, votul electronic începe cu 2 miercuri înainte de data scrutinului, la ora 12,00 (ora legală la Paris).

Anterior începerii votului electronic, fiecărui membru titular şi supleant al biroului de votare electronică i se înmânează o cheie de numărare distinctă, confidenţială şi strict personală. Biroul de votare electronică verifică dacă listele de alegători nu conţin adnotări şi dacă urna electronică este vidă.

Art.176-3-9

În cadrul procedurii de votare electronică, după conectarea la sistemul de votare şi după identificarea prin intermediul elementelor de identificare şi de autentificare prevăzute la art.R.176-3-7, alegătorul îşi validează votul.

Atâta vreme cât nu şi-a validat votul electronic, alegătorul păstrează posibilitatea de a vota personal la urnă, prin procură sau prin corespondenţă cu plic sigilat, în condiţiile prevăzute în prezenta secţiune.

Validarea conferă votului caracter definitiv şi împiedică efectuarea oricărei modificări. Votul este protejat sub aspectul confidenţialităţii şi integralităţii. După transmiterea pe terminalul utilizat de alegător, votul face obiectul unei numerotări. De asemenea, se numerotează legătura dintre acest terminal şi serverul care deserveşte urna electronică.

Înregistrarea votului şi a alegătorului permite trimiterea, pe cale electronică, a unei recipise care permite alegătorului să verifice, on-line, luarea în considerare a votului.

Art.R.176-3-10

În toate circumscripţiile electorale, votarea electronică se încheie în ziua de marţi care precedă data scrutinului, la ora 12,00 (ora legală la Paris). (…)”


	Olanda
	Legea electorală din 1989
„Capitolul J – Votarea

& 7. Votarea prin alte mijloace decât prin buletinul de vot

Art.J.32. Votarea prin alte mijloace decât prin buletinul de vot este posibilă la secţiile de votare desemnate de Consiliul Electoral sau, cu autorizarea acestuia, de executivul municipal. Prevederile prezentei legi privind folosirea buletinelor de vot nu au aplicabilitate.
Art.J.33. 1. Votarea prin alte mijloace decât prin buletinul de vot are loc numai dacă se foloseşte metoda aprobată de ministrul de interne în conformitate cu regulile stabilite prin ordin al consiliului.
2. Metoda menţionată se aprobă numai dacă sunt îndeplinite cel puţin următoarele condiţii:

a. secretul votului trebuie garantat, chiar şi în cazul în care alegătorul nu doreşte să facă o alegere;

b. echipamentul trebuie să fie foarte bun, simplu de manevrat de către alegător, fără a exista riscul de a se greşi sau de a funcţiona necorespunzător. 

c. să existe posibilitatea specificării clare a listelor de candidaţi, numărul aferent fiecărei liste şi numele grupării politice;

d. alegătorul să poată vota numai o singură dată, având posibilitatea de a corecta o eventuală eroare.

3. Aprobarea poate fi însoţită de anumite condiţii.

4. Notificarea aprobării se publică în Gazeta Guvernului.

Art.J.34.1. Normele suplimentare care guvernează votarea prin alte mijloace decât prin buletinul de vot se elaborează de consiliu sau în baza ordinului acestuia. În măsura posibilului, normele trebuie să fie conforme cu prevederile prezentei legi referitoare la votul prin intermediul buletinelor de vot. (…)”


BIBLIOGRAFIE

▪ Raport privind votarea din afara graniţelor ţării, adoptat de Consiliul pentru Alegeri Democratice în cadrul celei de-a 37-a reuniuni (Veneţia, 16 iunie2011) şi de Comisia de la Veneţia în cadrul celei de-a 87-a sesiuni plenare (Veneţia, 17-18 iunie 2011). Studiu nr.580/2010, CDL-AD(2011)022

http://zgonea.ro/wp/wp-content/uploads/2011/07/Raportul-Comisiei-de-la-Venetia-privind-votarea-din-afara-tarii.pdf
▪ European Commission for Democracy through Law (Venice Commission), Out of country voting. Legal provisions, Study no.580/2010, CDL-EL(2010)013

http://www.venice.coe.int/docs/2010/CDL-EL(2010)013-bil.asp
▪ Constituţii/Legislaţie electorală din state membre UE
Austria

▪ Constituţie

http://www.ris.bka.gv.at/Dokument.wxe?Abfrage=Erv&Dokumentnummer=ERV_1930_1
▪ Legea federală privind alegerea Consiliului Naţional 
http://www.ris.bka.gv.at/Dokumente/Erv/ERV_1992_471/ERV_1992_471.pdf
Belgia

▪ Codul electoral 

http://elections.fgov.be/fileadmin/user_upload/Elections2009/fr/lois/CODE_ELECTORAL_1_AVRIL_2009.pdf
Bulgaria

Legea privind alegerea membrilor Parlamentului 
http://www2.essex.ac.uk/elect/database/legislationAll.asp?country=bulgaria&legislation=bg2001
▪ Legea privind alegerile prezidenţiale
http://www.legislationline.org/documents/id/6202
Cehia

Legea nr.247/1995 privind alegerile pentru Parlamentul Republicii Cehia 

http://www.psp.cz/cgi-bin/eng/docs/laws/1995/247.html
Danemarca

▪ Legea nr.271/1987 privind alegerile parlamentare 

http://legislationline.org/topics/country/34/topic/6
Estonia

▪ Legea din 2004  privind alegerile parlamentare

http://www.vvk.ee/public/RKVS-eng-07-02-11.pdf
▪ Legea din 2002 privind referendumul 
http://www.vvk.ee/public/dok/RHseadus_eng.pdf
Finlanda

Legea nr.714/1998 privind alegerile 

http://www.finlex.fi/fi/laki/kaannokset/1998/en19980714.pdf
Franţa

▪ Codul electoral

http://www.legifrance.gouv.fr/telecharger_pdf.do?cidTexte=LEGITEXT000006070239
Germania

▪ Legea electorală federală

http://www.bundeswahlleiter.de/en/bundestagswahlen/downloads/rechtsgrundlagen/bundeswahlgesetz_engl.pdf
▪ Reglementări Electorale Federale privind Bundestag-ul (2009)
http://www.bundeswahlleiter.de/en/bundestagswahlen/downloads/rechtsgrundlagen/bundeswahlordnung_engl.pdf
Grecia

▪ Constituţie

http://www.hellenicparliament.gr/UserFiles/f3c70a23-7696-49db-9148-f24dce6a27c8/001-156%20aggliko.pdf
Irlanda

▪ Legea electorală nr.23/1992 

http://www.irishstatutebook.ie/1992/en/act/pub/0023/index.html
▪ Legea nr.28/1993 privind alegerile prezidenţiale 
http://www.irishstatutebook.ie/1993/en/act/pub/0028/index.html
Italia

▪ Constituţie

http://english.camera.it/cost_reg_funz/345/346/listaarticoli.asp
▪ Legea nr.459/2001 privind exercitarea dreptului de vot de către cetăţenii italieni cu reşedinţa în străinătate
http://www.parlamento.it/parlam/leggi/01459l.htm
Letonia

▪ Legea privind alegerea membrilor Parlamentului 

http://web.cvk.lv/pub/public/28126.html
▪ Legea din 2004 privind registrul electoral 
http://www.legislationline.org/documents/action/popup/id/3817
Lituania

▪ Legea nr.I-27219/1992 privind alegerea membrilor Parlamentului 

http://www3.lrs.lt/pls/inter3/dokpaieska.showdoc_l?p_id=375269
▪ Legea nr.I-28/1992 privind alegerile prezidenţiale

http://www3.lrs.lt/pls/inter3/dokpaieska.showdoc_l?p_id=241271
▪ Legea nr.IX-1837/2003 privind alegerile pentru Parlamentul European
http://www3.lrs.lt/pls/inter3/dokpaieska.showdoc_l?p_id=375934

Luxembourg

▪ Legea electorală din 2003 

http://www.legilux.public.lu/leg/a/archives/2003/0030/a030.pdf
▪ Legea din 4 februarie 2005 privind referendumul naţional 
http://www.legilux.public.lu/leg/a/archives/2005/0027/a027.pdf
Malta

Legea XXI din 1991 privind alegerile generale 
http://justiceservices.gov.mt/DownloadDocument.aspx?app=lom&itemid=8824&l=1
Marea Britanie

▪ Legea din 2002 privind alegerile pentru Parlamentul European 

http://www.legislation.gov.uk/ukpga/2002/24/contents
▪ Legea din 2000 privind reprezentarea poporului 
http://www.legislation.gov.uk/ukpga/2000/2/contents
Olanda

▪ Legea electorală din 1989 
http://www.lexadin.nl/wlg/legis/nofr/eur/arch/ned/electionsact.pdf
Polonia

▪ Legea din 2001 privind alegerea membrilor Camerei Deputaţilor şi Senatului din Republica Polonia 

http://www.wybory2005.pkw.gov.pl/SJM/pliki/AKTY_PRAWNE/ustawy/ord_parl2001_zmianyEN.rtf
▪ Legea privind alegerea Preşedintelui Republicii Polonia 
http://legislationline.org/documents/action/popup/id/4542
Slovacia

▪ Legea 333/2004 privind alegerile pentru Consiliul Naţional al Republicii Slovacia 

http://www.legislationline.org/documents/action/popup/id/4419
Slovenia

▪ Legea din 1992 privind alegerea membrilor Adunării Naţionale 

http://legislationline.org/documents/action/popup/id/3825
Spania

▪ Legea organică nr.5/1985 privind regimul electoral general 
http://www.juntaelectoralcentral.es/portal/pls/portal/!PORTAL.wwpob_page.show?_docname=1470024.PDF
Suedia

▪ Legea electorală nr.837/2005 

http://www.legislationline.org/topics/country/1/topic/6
▪ Legea nr.84/2003 privind votul prin corespondenţă

http://www.legislationline.org/documents/action/popup/id/3710
Ungaria

▪ Constituţie

http://net.jogtar.hu/jr/gen/getdoc.cgi?docid=94900020.tv&dbnum=62
▪ Legea C din 1997 privind procedura electorală

http://www.valasztas.hu/en/ovi/241/241_1_8.html
� Cetăţenii care se află în străinătate în ziua alegerilor pot fi încadraţi în una din următoarele 3 categorii distincte: a) cetăţeni care s-au deplasat în străinătate în interes profesional sau personal; cetăţeni care studiază sau muncesc într-o ţară străină, pe o perioadă medie şi bine definită;  cetăţeni cu reşedinţă permanentă în ţara-gazdă, având uneori dublă naţionalitate.


� Rezoluţia nr.1459/2005 (alin.7); Recomandarea nr.1714/2005 (alin.1.ii) pentru eliminarea restricţiilor privind dreptul la vot; Recomandarea nr.1440/1999 privind relaţiile dintre europenii care trăiesc în străinătate şi ţările de origine (alin.5.iii).


� CDL-AD (2007)023, Joint opinion on the 26 February 2007 amendments to the Electoral Code of the Republic of Armenia


http://www.venice.coe.int/docs/2007/CDL-AD(2007)023-e.pdf


� CDL-AD (2007)012, Avis conjoint sur le projet de loi modifiant le Code électoral de “L’ex République Yougoslave de Macédoine”


http://www.venice.coe.int/docs/2007/CDL-AD(2007)012-f.asp


� CEDO, Melnychenko v.Ucraina, nr.17707/02, Hotărârea din 19 octombrie 2004, alin.56; Hilbe v. Liechtenstein (dec.), nr.31981/96, CEDO 1999-VI (7 septembrie 1999). 


� “Art.1&1. Orice alegător general trebuie să îndeplinească următoarele condiţii:


să aibă cetăţenie belgiană;


să aibă vârsta de 18 ani împliniţi;


să fie înscris în registrul populaţiei al unei comune belgiene sau în registrul populaţiei ţinut de un post diplomatic sau consular de carieră;


să nu se afle într-unul din cazurile de excludere sau suspendare prevăzute de prezentul Cod.”


� http://legislationline.org/documents/action/popup/id/3825

